text:
(AP) – Cuba Gooding Jr. lo enfrenta huicio den februari otro aña pa su caso na New York pa cu mishimento inapropia, un Hues a bis dialuna, y fiscalnan cu plan di demostra cu e actor ta un ofensor den serie y e defensa alegando cu e caso ta un otro ehempel di e intentonan #MeToo di perhudica persona.
Hues Curtis Farber a pone dia 1 di februari como e fecha pa cuminsa huicio pa cu e caso aki, cual ta trata acusacionnan contra di e actor ganador di premionn Oscar pa su personahe “Jerry Maguire” a viola 3 diferente muhe na 3 diferente luga na Manhattan den aña 2018 y 2019.
Un di e muhenan aki a alega cu Gooding a mishi cu su parti atras. Otro a bia cu el a mishi cu su pechonan.
Farber a expresa su deseo di cuminsa cu e huicio mas trempan, posibelmente den december, pero Gooding su abogado Peter Toumbekis a bisa cu e lo ta ocupa cu huicio na Bronx na e momentonan ey.
“Mi kier caba cu esaki den huicio,” Farber a bisa na un audiencia den corte na Manhattan. “E caso aki tin 2 pa 3 aña den mi calendario.”
“Si mi dunabo un dia, mi no kier tende despues cu e caso na Bronx no a bay manera a palabra e caso a pospone te februari,” e hues a declara. “Esey no lo bay cu mi persona.”
Gooding tabatin den plan pa cuminsa huicio den april di aña 2020, pero esaki no a tuma luga pa causa di coronavirus y e casonan cu a surgi den New York, y e estado a pospone practicamente tur asunto di corte.
Gooding a ser aresta den juni di aña 2019 despues cu un muhe di 29 aña a conta polis cu el a mishi cu su pechonan sin su consentimento na Magic Hour Rooftop Bar & Lounge na Times Square.
Algun luna despues, Gooding a ricibi e cargo di dos incidente adicional den bista cu mas muhe a trece dilanti incidentenan similar pa acusa su persona di abuso.
El a ser acusa di mishi un di e waiternan despues di a haci remarcanan sexual na e mesun waiter na TAO Downtown y di a mishi cu un otro muhe inapropiadamente na LAVO New York Nightclub den aña 2018.
En general, Gooding, ken actualmente tin 53 aña, ta enfrentando cargo di 6 mal conducta cu lo por resulta den un sentencia na prizon si e ser haya culpabel.
El a declara su mes inocente y ta nenga tur acusacion di a comporta di mal manera. Su abogadonan a argumenta cu e fiscalnan, ta envolvi den e mentalidad di #MeToo, y taa purbando di converti “gestonan comun” of mal entendimento den crimen.
Por ehempel, Gooding su abogadonan ta bisa cu e video di e incident6e na TAO ta demostra Gooding ta solamente touch e waiter riba su lmba cu su dede y a bira pa duna e persona un high-five di despedida ora cu e tabata saliendo di e club mas o menos 4:30 di mainta.
Fiscalnan a haci areglo pa Toumbekis y Gooding mira e video di e incidente na LAVO New York, unda cu e abogado a bisa cu e tabata preveni di haci esaki pa motibo di restriccion di COVID-19 na e oficina di districto na Manhattan.
Gooding, den un trahe scur, y tapaboca a sinta warda riba e banki den e galeria di e corte mientras cu Farber a atende dos otro caso prome cu e celebridad a ser yama pa drenta.
Farber anteriormente a declara cu e fiscalnan or yama dos muhe adicional pa duna nan testimonio tocante nan acusacion cu Gooding a viola nan tambe. E muhenan aki, kendenan su acusacionnan no a resulta den cargonan criminal, ta entre 19 otro victima cu e fiscalnan kier trece como testigo.
Den adicion na e caso criminal aki, Gooding ta acusa den un demanda di a viola un muhe na New York City den aña 2013. Despues cu un hues a declara un huicio autmoatico den juli pa motibo cu Gooding no a contesta na e demanda, e actor a contrata un abogado cu a indica nan lo pleita e caso.


c: text/html

text:
Oranjestad, 2 februari 2022,
Minister Glenbert Croes a sostene un reunion cu e departamento di Recurso Humano di Marriot cu a ‘reach out’ na su Ministerio pa ayudo pa motibo cu no ta logrando localmente pa yena tur e vacaturanan cu nan tin.
Mirando e topico, e mandatario a dicidi di invita Departamento di Progreso Laboral kende ta e departamento encarga cu intermediacion laboral entre Sector Priva y buscado di trabou.
E grito di e sector hotelero ta cu no ta haya suficiente hende pa traha. P.e. Marriot tin mas di 60 vacatura y no ta hayando trahado. Manera nos por corda, esaki recientemente tabata e yamada di AHATA tambe. Di parti di Ministerio nos ta motivando nos hendenan cu tabata riba FASE pa drenta bek nos mercado laboral. Por ta berdad cu e no ta e funcion cu bo ta desea, pero si cuminsa un caminda, por semper sigui crece den funcion dependiendo di bo propio iniciativa y dedicacion. Ta hopi historianan di exito di tin cu mester ta nos inspiracion pa trece e cambio den nos bida cu nos ta desea. Nos no mester keda enfoca riba e porta cera. Nos mester dirigi nos miras riba tur e oportunidadnan nos dilanti.
E expresion “retreat for a better position” ta bin na mente unda cu tin biaha den bida nos mester dal un paar di stap atras pa despues sali na careda bay dilanti. Loke cu lo pusha bo pa logra mas y miho ta e compromiso cu bo mes, pa duna e miho di bo, pa logra e miho pa bo.
Pa esunnan cu ta desea un trabou na Marriot, inscribi na DPL. Si bo no ta registra na DPL ainda, bo por registra via nan website www.dpl.aw .Click riba registracion y yena bo datonan pa por wordo inscribi como buscado di trabou. Si bo ta registra caba y ta interesa den un trabou na Marriot, manda un email na dpl.jobcenter@aruba.gov.aw. Permiti nos yuda bo y prepara bo. Marriot ta un compania tremendo como dunado di trabou, cu hopi bon beneficionan secundario pa su trahadornan cu ta brinda e oportunidad pa expande bo halanan y saca afo e miho di bo.
Minister Glenbert Croes a compromete su mes di duna tur cooperacion na Marriot pa cumpli cu nan peticion pa ayudo y intervencion. “Nos lo cumpli cu Marriot pasobra Marriot na su turno tambe tin e responsabilidad di cumpli cu e demanda di duna nos turistanan, brindando e miho servicio posibel pa nan por regresa nan Pais bek cu un bunita recuerdo y experiencia di Aruba.”

robotstxt: allowed

filter: keep


text:
Diaranson mainta minister Dangui Oduber tabat’ey presente durante un conferencia teni na Rodgers Beach, un area sumamente bunita y pa hopi aña lubida y bandona, cu inversion cu mester a haci pa percura pa mantene e infrastructura na su luga, no tabat’ey.
Durante di e conferencia a anuncia un otro proyecto pa San Nicolas, di entre otro e renobacion di e trapi cu ta den mal estado.
Na momento cu a drenta gobierno na 2017, tabatin un vision y un masterplan pa San Nicolas. Den esaki a inclui e proyecto di Baby Beach, fase 1 y 2. A inclui e renobacion di e oficina di turismo na San Nicolas. A bin cu e festival nobo cu a yama Island Fest y tambe kier a percura pa mehora y upgrade infrastructura di Rodgers Beach. Durante e prome periodo a percura pa entrega e proyecto di Baby Beach fase 1.
Compromiso ta pa sigui cu fase 2 den e gabinete actual. Tambe a percura pa e reapertura di e oficina di turismo na San Nicolas y asina cuminsa cu Island Festival. Sinembargo debi na e pandemia no por a continua cu esaki.
Conforme e maneho y e vision cu kier pa nos turismo, kier a enfoca e turismo niche, turismo di ‘low volume/high impact’, e turista afluente, e turista cu tin un entrada anual di 150 mil dollar pa aña y ora ta enfoca riba e grupo aki, nan tin cierto expectativa di e producto Aruba.
Semper a considera Aruba como un producto di calidad y pa por cumpli cu e expectativa cu e turista tin, en particular e turista afluente, mester keda haci inversion den nos producto Aruba.
A identifica diferente area caba basa riba e estudio, unda cu kier miho ‘visitor flow management’ tambe, y reparti tur e cantidad di turista cu ta haya den diferente area na Aruba.
Un di e areanan sigur cu ta mira y ta considera como un potencial enorme, sigur ta Baby Beach cu pa hopi aña, hopi turista ta bishita. Awo ta percurando pa e mehoracion di infrastructura, pa tin e facilidadnan pa e turistanan, pero awo tambe e enfoke ta pa Rodgers Beach.
Esaki ta inicio di ehecucion di e masterplan cual lo sigui pone atencion pa renoba e trapi, cu pa hopi tempo mester a renoba.
E ta den un estado hopi malo. Segun e mandatario, cu e renobacion di e trapi lo bay sigur duna e comienso na e futuro briyante cu ta mira pa San Nicolas.
Pa cobertura mas amplio lesa edicion di TREMPAN mañan.


text:
Archive for October 2018
October 25, 2018
E Cangreu Blauw ta pertenece na e clase di crustaceonan den e orden di Decapoda y e genero Cardisoma. Tur esakinan por zona hopi straño pero asina ta clasifica e diferente especienan pa haya sa e origen di nan antepasadonan. E nomber scientifico ta Cardisoma Guanhumi. E ta un cangreu di tera, no di lama, [...]
Read more >
October 19, 2018
Despues cu Directie Natuur en Milieu (DNM) a ricibi bastante keho via pagina social, yamadanan telefonico, como tambe via e plataforma Infraruba.com, DNM a tuma accion. A tuma e decision pa manda un carta na tur e tour operators, ranchonan cu ta sali cu turista riba cabay, y companianan cu ta huur tanto auto y [...]
Read more >
October 15, 2018
Aratinga Pertinax arubensis, mihor conoci como nos Prikichi ta forma parti di nos naturalesa y cultura pa hopi aña. E ta un sorto endemico di Aruba y ta unico na mundo. Ta un lastima cu awendia nos ta mira menos prikichi ta bula rond. Tin caminda unda antes tawata tin hopi, ya nos no ta [...]
Read more >
October 15, 2018
Recientemente Directie Natuur en Milieu (DNM) a haya bishita di experto internacional di UNESCO/IOC ariba e tema interesante tocante oceano y lama. Ariba invitacion di UNESCO Aruba, hunto cu Ministerio di Enseñansa, Ciencia y Desaroyo Sostenibel experto dr. Cesar Toro a bishita Aruba y a duna un charla na Universidad di Aruba pero a pasa [...]
Read more >
Scroll To Top
October 10, 2018
Den e ultimo lunanan Departamento di Naturalesa y Medio Ambiente (DNM) conhuntamente cu Ministerio di Desaroyo Teritorial, Infastructura y Medio Ambiente a dialoga ariba ubicacion di oficinanan di DNM ya cu e localidad actual no ta acomoda e fluho di trabou, y e crecemento dinamico den responsabilidad di DNM. E ta un honor pa DNM [...]
Read more >


text:
E Parlamento secco aprobó un nobo lei di registro di benefisio, ta un implementashon di e Kuater At En Laba di Plaka di Direktiva, ku lo drenta na vigor e un augustusE intenshon di e lei ta amplia e transparensia di e titular i kontrol di empeñonan, situaciones i otro entidad legal ku e fin di evitá di laba di plaka i finansiamentu di terorismo. Lei stipulá ku, den siensia, pa e entidad ta obliga pa notisia man di agensia sea na Ofisina di Registro di Empeñonan ku bo doño ta. E obligashon di registro di propiedat efektivo dosnan secco entidad legal, jurídicas stranhero na para den Suela i e personanan natural ku pueblo ta Saca bo sirbi fideicomisos òf jurídicas simia construction. Liber di e obligashon ta di gobernashon, e konsehonan di e contador i munisipio, meskos ku e entidad jurídicas riba e esakinan tin un kontrol significant for di e sosiedat limita ku e promesa pa e echonan disidi na educacion den un negoshi resultado di e EI òf un ekivalente negoshi pafó di e EI, meskos ku e biennan ta defuntu i e fragmento pa persona. Un kriadó ta un persona natural, so òf konhuntamente ku otro hende, bo ta delaster instantie, sigurá òf controle un entidat jurídica òf un persona natural na benefisionan di un hende ku ta prepará riba su nòmber. Den algun kasonan, un persona físiko ta asumi e marka di e lei pa ehersé e máxima kontrol di un persona jurídica. Ehèmpel ta ora ku e hende ku bo partisipashon nacional òf di presensia controle mas di sinku na total e kantidat total di promesanan di e entidat jurídica, ora un hende tin derecho riba indiká òf reunion ku mas di mitar di e entidat legal di e miembronan di e hunta directie òf di gasten drèmpel òf ora un hende ta kapas pa ehersé controle ekivalente, enfrente di akuerdo ku bo propiedat, miembronan òf un hende jurídica, òf na kla den e plannan di e statutonan di e association, kla di akuerdo di akshonista òf dokumento simia. Di nobo i mas importante di e obligashonnan leges pa entidad ku mester haña informashon file riba su doño ta bai e naturalesa i moveshon di e bondat di e titulo di e interes di e entidat jurídica ku e mester wòrdu apliká na e sea Ofisina di Registro di Empeñonan. Si e informashon riba e tereno efektivo di falta òf si bo ta konfiabel di informashon no por ta contenido, e persona jurídica, tòg mester promociona informashon tokante di e falta di informashon.
Hende jurídica, purifikashon, riba petishon di un outoridat, promociona sin tarda di informashon di su doño i e documentacion di e resultá realisa pa balorá e tereno benefisio.
Hende jurídica, purifikashon notisia na Ofisina di Registro di Empeñonan sin tarda un kambio den e tereno benefisio. Pre en extende un persona jurídicas, e restitushon presentá su promé notifikashon e stipulá di seis luna despues di e fecha ku e lei a drenta na vigor, mi.i, tin mas tarea di trinta i un januari.
Entidad jurídicas basá despues di un augustus tin kuater simannan pa presentá e notifikashon di propiedat benefisio.
Un persona jurídica, purifikashon notisia na Empeñonan seas na Ofisina di Registro asina ku hende jurídica ta konsiente di un nobo kriadó. Manera ta un pregunta por realisá esaki a wòrdu faborabel pa nifiká ku den un par di dia na e mes ta publisidat kantidat di un nobo kriadó. Si di notifikashon ta inkompleto, no apliká òf ta kontené informashon inkorekto, e suseso Ofisina di Registro di Empeñonan por obligá un but condicionnan di hende jurídica, e dirigèntnan di mayordomia, un miembro di hunta directie òf un otro ekivalente ehekutivo ta presentá un notifikashon. Si bo pidi no ta kumpli ku e suseso Ofisina di Registro di Empeñonan mei inspirá e but. Di ei, e suseso Ofisina di Registro di Empeñonan por obligá un nobo kresementu di e but condicion. Na Roland ta un coco di Vaker McKenzie secco Abogado KB di Stoma, Suela Na yudansa na cliente den e struktura, implementá i sirbi transfronterizos organisacion di un forma efisiente, mientras seguro e kumplimentu di e lokal i international di rekisito legal. E proyekto include patras di adquisición di inmigracion i segregaciones Na sosten na e grupo internacional ku lorá lesamento corporate, incluyendo e empeñonan na nivel geval sirbishi di kuminda gobernashon corporate, akuerdo di akshonista i empeñonan conhunto.


text:
Botikario De Marchena a huramentá serka Minister Dorothy Pietersz- Janga
Botikario De Marchena a huramentá serka Minister Dorothy Pietersz- Janga
Willemstad – Resientemente Minister di Salubridat, Medio Ambiente i Naturalesa dr. Dorothy Pietersz- Janga, a huramentá Botikario drs. Maurice Bernard de Marchena.
Minister Pietersz- Janga ta enkargá ku huramentashon ofisial ku mandato di Gobernadó i señor Thierry Goeloe a atendé e parti protokolario. Di e forma aki e Botikario a kumpli ku eksigensianan di nos leinan vigente pa e por ehersé su profeshon. Despues di e akto ofisial Minister Pietersz- Janga a felisitá señor De Marchena i a dese’é tur klase di éksito ku su labornan. Señor De Marchena aktualmente ta laborá na Botika Mahuma.
Riba potrèt, Minister Pietersz- Janga i drs. De Marchena despues di e akto ofisial


text:
Despues cu e cuerpo policial Aruba (KPA) a informa pa medio di un comunicado, cu fei 9 di augustus ultimo y pa un periodo di 6 luna, e funcionario di polis Errol Zebeda no mag di drenta na niun edificio, autonan y tereno di KPA, ayera minister di Husticia, Andin Bikker (POR) a duna prensa mas informacion tocante e decision aki.
El a bisa cu e prohibicion aki contra sr. Zebeda ta basa riba e echo cu su persona a participa di un pedido di material haci un par di luna caba pa Guarda Nos Costa (GNC). E mandatario a laga sa cu ora el a bira minister, un aspecto di su maneho tin di haber riba asunto di material pa cuerpo uniforma. Minister Bikker a indica cu urgentemente ora el a bira minister, asunto di compra di material ta uno cu e ta bay direct parlamento, pa pidi aprobacion pa su ministerio por haya fondonan pa nan por percura pa tur material, ya sea pa personal di GNC, KPA y KIA, etc…
Pero den e caso di sr. Zebeda, e mandatario a referi specificamente na material cu Guarda Nos Costa (GNC) tin mester urgentemente. Minister Bikker a indica cu e funcionario policial aki a pretende cu e bestelling a tuma luga, pero no tabata asina. “Pero a bin resulta cu e no a haci e pedido akinan.” Ademas pa colmo sr. Zebeda a cuminsa manda cierto mensahenan na e compania na cual e material aki mester wordo pidi, pa e ‘compania bin yud’e gaña cu el a haci pedidonan’, segun e minister. Sr. Zebeda su funcion tabata Hoofd Divisie Bedrijfsvoering di KPA y ainda Guarda Nos Costa ta cay bou e dak di cuerpo policial.
E mandatario a expresa cu e comportacion aki ta algo cu nan no ta aprecia; y a base di esey a dicidi di dun’e un ‘toegangsontzegging’. Tambe minister Bikker a bisa cu el a wak otro informacion divulga den media, pero di su banda e ta sostene cu esaki ta e motibo pa cual a dicidi di duna un prohibicion temporal na sr. Zebeda, te ora un investigacion disciplinario ta tumando luga. Minister a agrega cu si e funcionario aki no ta di acuerdo cu e decision aki, e tin oportunidad pa bay corte, esaki conforme cu nos estado di derecho.
Loke el a relata –segun minister- ta loke a tuma rond di e decision aki. Aunke el a menciona cu tin otro incidentenan tambe pa loke ta trata formanan y procesonan cu mester wordo observa fei di nos ordenansa. El a splica cu ordenansa ta e base pa e maneho di finansa publico di pais Aruba; y con nan mester atende cu ne como minister. Tambe den cuadro di ordenansa e forma con e tipo di proceso aki a wordo haci ta lanta hopi pregunta, segun e mandatario. E ta haya cu e asunto relaciona cu e pedido di material di GNC di parti di sr. Zebeda, tabata ‘e ultimo druppel cu a laga e hemchi bay over’.


text:
KIWANIS BUILDERS CLUB FILOMENA COLLEGE MAVO AWOR TA UN REALIDAD
KIWANIS BUILDERS CLUB FILOMENA COLLEGE MAVO AWOR TA UN REALIDAD
ย
ORANJESTAD – Aruba awor tin un club di servicio nobo. Recientemente Prome Minister Evelyn Wever – Croes tabatin e honor di por tabata presente na oficialisacion di Kiwanis Builders Club Filomena College MAVO. A anuncia 55 miembro nobo y a instala e Presidente Iriengelo Jamanika, conhuntamente cu demas miembronan di e directiva nobo.
ย
Prome Minister Wever – Croes hunto cu Minister Endy Croes y Parlamentario Alvin Molina, a mira e nacemento di e club nobo aki. E club a wordo lanta pa Kiwanis Club of San Nicolas, un club hopi activo specialmente na San Nicolas, den apenas dos aรฑa di existencia. Hasta durante di pandemia, nunca Kiwanis a stop di duna bek na comunidad cual sigur ta di admira, Prome Minister a expresa.
Ya pa 57 aรฑa, Kiwanis Club ta activo sirbiendo henter Aruba su comunidad a traves di diferente proyecto, contribuyendo na exito y crecemento di nos muchanan. Awor cu realisacion di Kiwanis Builders Club Filomena College MAVO, ta inicia un trayecto nobo, hunto cu 55 miembronan nobo. Miembronan hoben yena cu ideanan creativo y cu pasion pa haci un diferencia y duna bek na comunidad.
Durante e ceremonia Prome Minister Wever – Croes a comparti un mensahe cu tur esnan presente, specialmente na e miembronan nobo. โIn giving you can receive much more than you can ever give awayโ. Cu esaki Premier a splica cu e trabou como Prome Minister / Minister, ta uno hopi pisa. Ta haya poco ora di sosiego y ta rekeri casi 24 ora disponibilidad tur dia. Pa por cumpli cu eย funcion, e ta hopi importante pa tin un bida balansa. Pa prome Minister e 4 areanan di bida cu ta importante pa ta den balans ta: su famia, trabou, practica su fe/meditacion y duna bek na comunidad. El a enfatisa cu sin e delaster punto, su bida no lo ta den balans y tampoco exitoso.
Cu e mensahe aki Premier Wever – Croes ta desea cada miembro nobo hopi exito y cu e trayecto a traves di e club, por trece e balans cu ta necesario den bida pa ta exitoso y feliz.
ย
Por ultimo, Prome Minister Wever – Croes a desea Kiwanis Club of San Nicolas hopi pabien y tur clase di exito na e board di Kiwanis Builders Club Filomena College y tur e miebronan nobo!
ย


text:
Duna bo opinion! Kompletá e Enkuesta Elekshon pa Tweede Kamer Hulanda Karibense 2021 ku chèns pa gana un di e très kuponnan di kompras na balor di $250!
Durante di transkurso pa elekshon, Rijksdienst Caribisch Nederland a tene un kampaña di informashon pa informá bo tokante e elekshon. Rijksdienst Caribisch Nederland tin hopi interes pa sa kiko tabata e efekto di e kampaña di informashon akí.
Pa esei, nos komo investigadónan independiente kier a hasi bo algun pregunta tokante e kampaña di informashon akí.
E enkuesta lo tuma aproksimadamente 5 minüt di bo tempu.
Bo kontestanan ta keda kompletamente anónimo i bo privasidat ta garantisá.
Di antemano masha danki pa forma parti di e enkuesta akí!
Kuminsá e enkuesta aki: https://nl.research.net/r/aworbonairetk_papiamentu?lang=nl_BQ
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Solange Tchong, vocero di AZV ta informa cu COVID-19 a dal Colombia basta duro na unda cu nan tambe a enfrenta hopi reto y mester a cera e frontera cu Aruba cual a bira poco dificil pa AZV. Nan a haya un lista di espera di clientenan cu mester a warda for di maart te cu aworaki cual ta un situacion hopi preocupante, specialmente si bo tin molester di bo malesa y cosnan asina.
AZV a caba di haya e informacion cu Colombia ta habri caba pa nos unda ya caba Aruba por a cuminsa manda algun caso di suma emergencia. Aworaki tin e pensamento pa 1 di november cuminsa saca tur loke nan ta yama e ‘casonan electivo’, dus casonan cu por a warda, casonan cu no tabata di un emergencia asina grandi manera bida y morto of cu mester di intervencion inmediato. Tur e casonan aki cu medicamente tabata responsabel y por a laga warda, AZV a haci esaki respectivamente.
“Den e di dos ola cu nos ta aden ainda di COVID19, nos a haya nos si cu e situacion cu mester a wak ora cu Colombia a cera frontera completo, mester a wak unda ta manda hende. Esaki a resulta si di un grupo cu tog nos por a tog manda pa Hulanda unabes cu Hulanda a habri, pero e realidad ta keda si cu pa nos Colombia ta mas cerca, y ta facilita nos mas pa manda hende eynan”, sra. Tchong ta splica.
AZV ta bezig hunto cu e docternan y specialistanan cu ta haci peticion pa evalua e decision di 1 november y wak atrobe cua pashent lo mester haya prioridad. “Nos tin tur compresion pa pashentnan cu ta den e situacion aki, pendiente pa nan biahe, nos ta pidi nan pa tog carga e pasenshi. E ta rekeri hopi logistica y hopi organisacion, y tambe e parti cu nos ta den e situacion di crisis ainda y Aruba no por dicidi riba otro pais, “nos ta mas bien dependiente di e paisnan aki pa yuda nos pashentnan”, segun sra. Tchong.
Cambio den maneho pa manda pashent exterior
Basa riba instruccion cu AZV a ricibi for di Hulanda, tabata tin cambio den maneho di maneha finansas di AZV na un manera mas miho, nan a haya nan mes ta haci adaptacion den e maneho na momento cu mester manda pashent exterior. Cualkier pashent cu Sali dentro di e siguiente periodo via AZV pa Colombia, pero tambe por ehempel pa otro pais, e pashent ta esun primordial cu lo ricibi e ticket di vuelo paga hunto cu estadia y dag geld vergoeding. E cambio ta bin na e acompañante social tin un aporte propio di 300 florin riba e ticket di vuelo, unda tambe AZV ta spera cu e tin e rol pa guia y yuda e pashent. No lo tin un aporte financiero, dus e dag geld vergoeding no lo tin pa e acompañante social, ta algo cu e persona mes lo tin cu carga su gasto den loke ta cuminda of awa. AZV lo sigui cubri e parti di estadia pa e acompañante social, hotel of apartamento pa e por keda tanten cu e ta den e funcion di acompañante social.


text:
ORANJESTAD (AAN): Parlamentario Endy Croes a splica cu 20 Parlamentario di Parlamento # 11 a huramenta diahuebs ultimo.
All Stories
Lider di MEP, Evelyn Wever-Croes: -ORANJESTAD (AAN): Un faro ta simbolisa fortalesa, siguridad, speransa. Un refugio sigur ora barconan for di leu wak pa prome biaha e luz briyante di e faro.
Ursell Arends ta Vice-Presidente - ORANJESTAD (AAN): Diahuebs despues cu e 20 Parlamentarionan nobo a huramenta, a escoge Mervin Wyatt-Ras pa temporalmente guia e reunion di Staten, unda ta bay eligi un President y Vice-President nobo.
ORANJESTAD (AAN): Rudy Richardson di MEP, a bisa cu eleccion a caba y awo ta tempo pa focus riba e pais.
Parlamentario Endy Croes: Jennifer Arends Reyes hopi desapunta
ORANJESTAD (AAN) – Por aprecia e momento, sigur sublime, pa cada Parlamentario cu a huramenta dilanti di Gobernador, señor Alfonso Boekhoudt, pa forma e Parlamento number 11 di Aruba, pa e periodo 2021-2025.
ORANJESTAD (AAN) – Aunke el a sinta den Parlamento como parti di fraccion di POR, pa un tempo hopi cortico, pa Dellanire Maduro su experiencia como parlamentario tabata algo unico. Asina el a declara pa prensa.
Evelyn Wever-Croes: - Arends: "Cu MEP y RAIZ lo bin un era nobo den politica"
ORANJESTAD (AAN) – Riba combinacion di potret DIARIO ta ofrece un bista di locual tabata e Instalacion di Parlamento number 11 di Aruba, Diahuebs 8 di Juli, mainta.
“POR lo keda vigila di pafo…” - ORANJESTAD (AAN) — Alan Howell, kende a fungi como lider di fraccion di Partido POR den Parlamento den e periodo 2017-2021,


text:
Diamars mainta trempan autoridadnan a presenta na un oficina di un compania di construccion situa na Mahuma enconnexcion cu un investigacion internacional tumando lugar. Varios polis combina di RST , landsrecherche y tambe polis a bin hasi un entrada na e oficina unda nan a drenta y a confisca varios documento y computer. Tambe nan a bai na otro adres aki na Aruba. Aki un rato nos lo tin mas informacion pa boso.
Mainta trempan autoridad a drenta sigur dos propiedad di famia Van Kessel. Nan ta famia conoci tambe den e area di construccion. Fiscal na Wayaca a bisa cu ta un investigacion internacional y cu esaki no tin nada di haber cu e negoshi mes na Aruba. Probablemente un di e familiarnan lo ta wordo investiga y pesey a drenta e propiedad. Na e werkplaats na Wayaca e Team Special cu hulandesnan a drenta hunto cu autoridad local. A mira presencia di unidad di K-9 tambe y e Hulandesnan cu varios V-Wagen. Tambe na Bubali na e cas grandi di Famia Van Kessel nan a drenta. A mira cu na ambos entrada hudicial a confisca basta aparato y material. A mira cu autoridad a sali cu computer bou di brasa y ta aparatonan confisca pa wordo investiga. Lo keda pendiente pa mira si Ministerio Publico mes lo duna algun informacion extra rond di e caso aki.


text:
Kayeann Sajul & Fabian Rojas a bisa ‘SI’ na otro dia 19 di januari 2018 na Misa Santa Filomena na Paradera den compania di nan famia- y amistadnan. E bunita historia di amor a cuminsa na 2010, ora cu...
Gigliola Gomez su pasion pa diseño a cuminsa for di hoben, door cu el a crece entre tela y costura y for di e momento ey, su pasion a bira mas grandi cada dia pa e mundo di moda. Su...
Despues di un ‘break’ Tyron de Freitas ta bek den e mundo artistico unda el a presenta tres ‘pop-up shows’ cu tabata un exito rotundo. E espacio cu el a tuma tabata sumamente necesario y na su debido momento....
Ruthlene a warda pa anuncia riba su facebook cu e ta sperando baby riba diadomingo 1 di april, cu a crea duda si di berdad cu e ta na estado of ta un ‘1 april mop’. Sinembargo a resulta...
E aña a cuminsa cu headlines di e matrimonionan real Europeo. Na Lima a tuma luga e luhoso boda di e peruano di alta sociedad Alessandra de Osma y prins Christian di Hannover, cu a contrae matrimonio pa misa...
E interes tabata grandi pa e di 33 edicion di “Aruba International Half Marathon 2018” cu a tuma luga riba diadomingo 25 di maart saliendo for di Joe Laviest Sport Park pa Alhambra. https://www.youtube.com/watch?v=X7zQAFoWQn4 Esaki ta e unico careda internacional...
Pa generacion, Olay a enfoca riba yuda e hende muher descubri nan beyesa natural y sinti nan mes mas bunita. Olay ta un marca cu ta posiciona su mes continuamente como e Number 1 na mundo pa cuido di...
Den un entrevista cu revista FOCUS aña pasa na october, Adrienne Fraser a relata riba su triunfo como Miss Bikini Fitness 2017, unda a tum’e 1-2 dia pa e por a realisa cu el a logra bay cu tur...
Famia Real Hulandes a yega Lech na Austria pa descansa, relaha y pa pasa tempo hunto como famia riba e pistanan di ski na Lech Austria. Durante nan biahe anual pa e destinacion aki, prensa tabatin e momento pa...
Un di e parehanan FOCUS ta spera yegada di nan prome yiu hunto dia 18-08-2018. E noticia cu Sharissa ta na estado tabata un shock p’e, aunke cu Edgardo tabata bis´e cu e ta na estado haciendo joke, caricia...


text:
Diasabra pasa di 10:00 pm di cu team special di polis bezig cu control den e area hotelero a bay controla un Kia Rio shinishi cu dos ocupante hende homber cu aparentemente tabata riba paranda den parkeerplaats di Alhambra.
Durante dicho control, e oficialnan a haya droga den e auto y esey tabata motibo suficiente pa bay over na detencion di ambos.
Mesora a solicita un vehiculo di transporte p’asina hiba e dos hobennan aki ward’i Shaba mientras cu e Kia Rio tambe tabata confisca. A keda pendiente p’e mayornan presenta y pa informa nan di e situacion y e cantidad di droga cu a bin haya den poder di e hobennan.


text:
WILLEMSTAD – Futbòl Liga MCB a kontinuá den wikènt tras di lomba ku kuater partido na Stadion Ergilio Hato. Riba djasabra, 7’or di anochi e ekipo di Hubentud Fortuna a enfrentá e ekipo di UNDEBA. Den e partido aki tabata UNDEBA ku a sali di e porta grandi, derotando Hubentud Fortuna ku skor di 3-1. Pa Undeba e golnan a keda anotá pa Edgard Gassiani, Notvianel Naar i Jimbertson Vapor. Miéntras ku Hubentud Fortuna a anotá nan úniko gol riba un pinalti kobra pa Mauricio Moreno.
Den e di dos partido di djasabra e ekipo di Victory Boys a enfrentá Vesta. Akinan tabata Victory Boys ku a duna kontenido na nan nòmber i bai ku e viktoria di 2-1 riba Vesta. Pa Victory Boys e golnan a keda anotá pa Vilyson Lake i e otro tabata un outo gol. E úniko gol di Vesta a keda anotá pa Ruchendro Kierindongo.
Meskos ku djasabra, djadumingu tambe tabata tin dos partido. Den e promé partido di djadumingu e ekipo di Jong Colombia a gana ku skor mínimo di Jong Holland. E úniko gol di Jong Colombia a keda anotá pa Everon Espacia.
Seguidamente e kampionato a sigui ku e partido di Centro Dominguito kontra Sithoc. Akinan tabata Centro Dominguito ku a derota Sithoc ku skor di 4-2. E golnan di Centro Dominguito a keda anotá na tres okashon pa Micro Colina JR i na un okashon pa Ashar Bernardus. E dosnan di Sithoc a keda anotá pa Jonathan Gertuide i Jursley Kroonstadt.


text:
Apesar cu nos no tabata tin un team completo,nos a logra di sera 9 hungador pa asina nos por a hunga nos ultimo wega di loke ta trata Festival Damas.
Nos a duna un bon wega,apesar aki aya fayo nan chikito pero nos a sa di haci un bon papel.
E wega a termina 0-0 y nos a termina e Festival aki cu 1 punto.
Directiva ta gradici tur hungador cu a haci nan best pa a logra participa na e weganan.Cual por cierto un bon initiativa di parti AVB pa organisa e torneo aki despues cu nos futbol tabata para pa mas cu 1 anja.
Saludos deportivo…


text:
Suavisashon pa biaheronan for di Hulanda for di 23 mart 2022
Kralendijk – For di 20 di mart 2022, Saba, Sint Eustatius, Kòrsou, Aruba i St. Maarten ta islanan seif pa Boneiru. E ora ei, biaheronan no (ful) bakuná for di Kòrsou, Aruba i St. Maarten, Saba i St. Eustatius no mester hasi mas un tèst di PCR òf tèst antígeno. Sí nan mester yena ainda un deklarashon di salú.
For di 20 di mart 2022 ta suavisá kondishonnan di biahe pa biaheronan for di tur pais ku eksepshon di Hulanda. Biaheronan ful bakuná ku ménos ku 270 dia pasá a pasa e di dos angua di corona òf e angua di buster, e ora ei no mester hasi un tèst di PCR òf tèst antígeno pa nan biahe pa Boneiru. Ketu bai tur biahero mester yena e deklarashon di salú pa bin Boneiru. No ta importá ku nan ta bakuná òf nò.
Biaheronan ku no ta (ful) bakuná i biaheronan ful bakuná ku mas ku 270 dia pasá a pasa e último angua di corona, mester hasi un tèst antígeno dentro di 24 ora promé ku salida. Nan por skohe tambe pa hasi un tèst di PCR 48 ora promé ku salida.
E kondishonnan di biahe nobo ta na vigor for di 23 di mart tambe pa biaheronan for di Hulanda. Minister Kuipers di Salubridat, Bienestar i Deporte mester presentá e kondishonnnan di biahe nobo promé na Tweede Kamer. E minister por disidí independientemente riba e kondishonnan di biahe pa paisnan ku no ta pertenesé na teritorio hulandes.
Boneiru ta parti di teritorio hulandes. P’esei e suavisashon di kondishonnan di biahe pa biaheronan for di Hulanda ta drenta na vigor un tiki mas lat, despues ku Tweede Kamer por a reakshoná.
Prueba di rekuperashon
For di 23 di mart 2022, biaheronan for di Hulanda ku a haña COVID-19 ademas di e prueba di bakunashon òf prueba di tèst, por biaha pa Boneiru ku un prueba di rekuperashon. E prueba di rekuperashon ta un prueba ofisial di un laboratorio di tèst ku un hende tabatin un resultado di tèst di PCR positivo. E resultado di tèst di PCR positivo no por ta di ménos ku 11 dia i no mas bieu ku 180 dia.
Pa mas informashon www.bonairecrisis.com


text:
Hopi hende ta kritiká Merka na e momentunan aki pa su gueranan na Iraq, Afghanistan i otro kaminda. Hopi biaha nos ta di akuer-
do. Sin embargo, e krítikonan aki kasi nunka no ta dispuesto pa wak den spil.
Ta kosechá loke a sembra
Loke Pastor Wright a bisa no ta konta pa Merka so. E ta konta pa nos tambe. Tin boluntarionan na Boneiru ta hasi donashon (via Rotary Club Bonaire) pa duna muchanan kuminda na skol, paso na kas nan no ta haña. E boluntarionan aki ta meresé rèspèt. Pero na mesun momentu nos tin ku puntra nos mes ta kon ta posibel ku te ainda nos no a logra organisá komunidat di tal forma ku e tipo di situashon aki no ta eksistí mas? Nos polítikonan ta hasiendo un bon trabou? I kiko nos mes ta hasiendo pa mehorá nos polítika? I nos ekonomia lokal?
Pastor Wright a ekspresá un bèrdat spiritual. Pa wak hundu den spil de bes en kuando ta hasi doló.
E SPIL
Hopi hende ta kritiká Merka na e momentunan aki pa su gueranan na Iraq, Afghanistan i otro kaminda. Hopi biaha nos ta di akuer-


text:
ORANJESTAD- 19 di december 2021: E interes pa ricibi e 'boostershot' ta keda grandi bou di nos comunidad. Pa cual motibo DVG y Crisis Team ta trahando duro pa suministra pa dia, mas hopi vacuna posibel.
Entrante dialuna dia 20 di december e categoria di edad cu por pasa busca nan 'boostershot' ta wordo reduci na 50+ pa cual motibo ta invita tur 50+ cu a ricibi nan di 2 vacuna mas cu 6 luna pasa, pa pasa dialuna dia 20 of diamars dia 21 di december na Centro Deportivo Betico Croes entre 8or di mainta cu 3or di atardi pa busca nan 'booster'. Tene cuenta si cu e rij por ta largo pa cua motibo ta conseha pa bin cu stoel. Nos grandinan den rolstoel of cu no por cana bon lo tin preferencia.
Pa mas informacion bishita y like DVG su facebook page Directie Volksgezondheid DVG Aruba of yama nos na 5224200 of 2800101


text:
KRALENDIJK – Djarason 9 òktober 2019 benidero ta bai tin e tradishonal kareda di Regata organisá pa Comcabon. E kareda ta karga e nòmber ‘35th Regatta Run 2019’ i ta tuma lugá djarason 9 Òktober saliendo dilanti di rotònde na Hato, banda di edifisio di Trans World Radio. Ya pa 35 aña e organisashon di kareda di Pia na Boneiru ‘Comcabon’, ta organis’é i e tin su lugá den e siman di Regata. Salida di e kareda ta na rotònde na Hato, 9 di òktober pa mitar di 6 (17:30) di atardi.
Mucha entre 10 pa 15 aña ta kore e diferente kilometer dependé nan edat entre 1, 2 i 4 kilometer. Adulto di edat entre 16 pa 60 bai ariba ta kore e ruta di e kareda kompletu di 5 kilometer. Pa inskribí pa e kareda por hasi esaki solamente dia 5 i 7 di òktober na ‘Zeezicht Bar Restaurant’ atardi entre 5’or i 7’or (pm). No por inskribí pa kompetí den kareda riba e fecha ku ta organisá e kareda di pia, esta 9 òktober 2019.
Tene kuenta ku e kareda ta sali for di rotònde na Hato pa 17:30 i ta finalisá na ‘The Islander’.


text: E atleta Arubano di Para Taekwondo Elliott Loosntra PLY recien a biaha pa Rio de Janeiro, Brazil pa su prome competencia di e aña aki. Ta trata di e 2022 Pan American Para Taekwondo Open Championships. E competencia aki ta di e nivel mas halto den e region y e obhetivo principal un biaha mas ta pa logra e podium, cordando cu na 2019 Elliott a bini cas cu e medaya di brons. E equipo di Brazil ta introduciendo aki 26 atleta nobo, di cual 7 ta den e categoria y pesahe di Elliott. Tin 62 atleta registra pa e competencia aki. Nos ta desea tanto Elliott Loonstra PLY y su coach Luciano Mazzeo tur cos bon y hopi exito. E comptencia lo ta riba 15 di april 2022. Un danki special na ‘Lefty’ su fan #1: su mama Jean, tata Andre y henter famia Loonstra y tambe un danki grandi na e pueblo di Aruba pa su apoyo constante na nan atleta Paralimpico.


text:
Diaranson un biaha mas Aruba a ricibi Allure of the Seas, cu ta e barco crusero di mas grandi den historia cu a yega di nabega pa Aruba Ports Authirity (APA) N.V. E ta yena bo di satisfaccion pa por mira con APA ta yama Allure of the Seas bon bini na Aruba un biaha mas, ta palabra nan di Minister Dangui Oduber.ย Allure of the Seas a yega Aruba cu mas cu 5,000 pasahero abordo. Locual ta hopi positivo pa Aruba ta cu den henter e ruta di e barco crusero, e porta di Oranjestad ta esun caminda mas ora (15 ora) e lo keda staciona. Esaki ta nifica cu e pasaheronan aki lo tin mas ora pa nan aporta na aruba su economia.ย E barco aki por acapara 5.400 pasahero, tin un total di 18 piso y ta midi 362.12 meter di largo.
Tambe Allure of the Seas ta nabega uzando 30 porciento di gas LNG cu ta hacie mas amical pa nos medio ambiente. Tawata 2 siman pasa cu Minister Dangui Oduber a haรฑa un recorido ariba Allure of the Seas, ora cu e barco a mara na Aruba pa prome biaha. Allure of the Seas cu ta un di e Mega Crucerso nan di Royal Carribean Cruiselines a informa cu nan lo tin interes pa firma un MOU cu pais Aruba pa asin busca personal pa traha riba nan cruseronan. Sigur un desaroyo positivo pa esnan cu tin interes pa traha riba crusero. Minister Dangui Oduber ta kere firme den e recuperacion di Aruba su turismo y economia, pesey Gobierno ta haciendo tur lo necesario pa sigui stimula nos economia. Un palabra di gratitud ta bai pa e director sr. Marc Figaroa, henter e gerencia di APA N.V. y tambe e hunta di comisario.


text:
ORANJESTAD (AAN): Den fin di siman "ARTBO" Aruba Taekwondo Bond a organisa Central Training na Centro Deportivo Libertador Betico Croes y varios atleta a presenta na e Central Training aki.
All Stories
ORANJESTAD (AAN)- Awe Diasabra 28 di mei, no solamente lo tin final di Champion’s League, pero ‘right after’ cuminsando pa 7:30 di atardi lo cuminsa e tan spera confrontacion entre e dos eterno rivalnan Team Snor y team Sero Blanco.
ORANJESTAD (AAN)- Diabierna awor lo tin e final di e campeonato mayor U-17 entre Santa Fe y RCA.
ORANJESTAD (AAN): Den fin di siman, a tuma lugar e apertura di e di 30 edicion di Ronde van Aruba.
E studiantenan y personal di IPA, den grupo di maximo cinco, tabatin un reto grandi y excitante,
ORANJESTAD (AAN)- Diasabra awor lo bay tin e 2 ultimo weganan pa e di dos rond di campeonato division honor.
ORANJESTAD (AAN)- Despues cu Diaranzon anochi e directiva di Aruba Softball Bond y umpire y scorenan a topa bek despues di 2 aña pa motibo di pandemia
ORANJESTAD(AAN): Riba 2 di Juli ta bay tuma lugar un evento grandi di Muay Thai aki na Aruba y den un entrevista cu DIARIO,
ORANJESTAD (AAN): Diadomingo ultimo e team di Aruba Karate Bond (AKB) a sali pa Corsow pa participa na e “XXXV Panamerican Curaçao Championship 2022”,
E di 34 edicion lo tin hasta Mountain Biking e biaha aki


text:
Kralendijk- Relashoná ku dia Internashonal di hende muhé, biblioteka públiko a pone e trahadónan ku ta traha riba field den spòtlait.
Algun aña pasá tabatin e tendensha ku ta hende hòmber so por a kore trùk di sushi, bari kaya òf traha na porta di lèntfil.
Pero pa algun aña nos hende muhénan a demostrá ku nan tambe por hasi e tipo di trabounan ei.
Atenshon
Biblioteka Públiko pa algun aña ta pone atenshon na e dia tan speshal aki. A opsekiá kada un di e dama nan aki un regalito kaminda nan por skohe un dia pa malkriá nan mes.
Tambe nan a haña un tarheta di miembresía grátis di biblioteka públiko. Naturalmente algu dushi di pasaboka i bebe no a keda afó.
Un pabien na tur hende muhé di Selibon i ta gradisí nan pa e trabou grandi ku nan ta ehersiendo dor di tene nos Boneiru limpi.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Presidente di Parlamento a risibí e Visepresidente Konseho di Estado di Reino Ulandes sr.Thom de Graaf na Parlamento!
Presidente di Parlamento a risibí e Visepresidente Konseho di Estado di Reino Ulandes sr.Thom de Graaf na Parlamento!
Djaweps dia 3 di mart 2022 e Vise Presidente di e Konseho di Reino Ulandes (Raad van State) señor Thom de Graaf a realisá un bishita di trabou na Parlamento di Kòrsou. Thomas Carolus de Graaf (nase na Amsterdam 11 di yüni 1957) ta un mandatario polítiko Ulandes di un trayekto largu komo miembro di Parlamento Ulandes for di 17 di mei 1994. Sr. de Graaf tin un bon konosementu di e relashonnan gubernamental entre gobernashon Ulandes i e islanan di Karibe Hulandes. E tabata Minister di Relashonnan di Reino i tambe bosero di e frakshon di D66 den Tweedekamer pa ku Relashonnan di Reino. For di 1 di Novèmber 2018 sr. de Graaf ta Vise Presidente di e órgano di Konseho di Estado di Reino Ulandes (Raad van State). Promé ku esei sr. de Graaf tabata Miembro di Senado Ulandes di 7 yüni 2011 te ku 20 sèptèmber 2018.
E bishita di trabou di e vise Presidente di e Konseho di Estado di Reino Ulandes ta unu anual kaminda e, huntu ku su delegashon, ta bishita e islanan i paisnan ku ta forma parti di Reino Ulandes pa asina e órgano aki haña mihó komprondementu di loke ta biba den e komunidatnan di e respektivo paisnan i e retonan ku nan ta konfrontando.
E delegashon Parlamentario ku a risibí sr. de Graaf i su delegashon tabata konsistí di Presidente di Parlamento sra. Charetti America-Francisca i lidernan di frakshon dje partidonan ku tin asiento den Parlamento ku ta sr. Amerigo Thodé, sr. Rennox Calmes, sr. Sheldry Osepa, sr. Quincy Girigorie i sr. Ivan Martina kompañá pa grefir.
E Vise Presidente di e Órgano di estado di Reino Ulandes tabata akompaña pa e miembro di e Konseho di Estado sr. Comenencia, sekretario di e Konseho di Estado sra. Horstman, Konsehero dje Órgano di Estado sr. Van der Veer i e hefe di e sektor di konseho ku ta sra. Loeber. Prinsipalmente a deliberá tokante e tema aktual di índole legislativo ku ta e konsepto di Lei di Reino COHO.


text:
Despues di e apertura di IPKO, openingspeech y presentacion di cada pais di e ultimo desaroyonan di nan pais, mesora a sigui cu e siguiente punto di agenda cu tabata relaciona cu COHO (Caribisch Orgaan Hervorming en Ontwikkeling). Tur presente a haya un technische briefing di parti e ambtenaarnan cu a negosha y traha riba e ley di concenso COHO. Despues di a haya splicacion, tabatin espacio pa haci pregunta. Un sesion caminda por a trata diferente punto di preocupacion y critica. Lastimamente e tempo tabata hopi limita. Despues di e briefing a forma 4 grupo di discusion caminda a sigui trata y discuti COHO, landspakketten, uitvoeringsagenda’s y -rapportages. Sigur mi a tuma e oportunidad durante e prome reunion pa mi a subraya cu nos no mester lubida cu e gobiernonan di e islanan a instrui nan team negociado pa dialoga, y keda na mesa, pa garantisa sosten di likidez.
Pasobra esey tabata e prioridad maximo na e momentonan ey pasobra nos islanan riba nan mes no por a mantene cabes riba awa. Den e spirito ey e acuerdonan a wordo realisa y a yega na e leynan di concenso. Nos no por lubida cu ta na e momentonan di mas necesidad nos a keda poni lomba na muraya pa acepta e condicionnan sino no lo a haya placa. Durante e reunion a resalta cu tur 3 parlamento a para pa respet pa e autoridad di nan organo y pa autonomia di nos pais. Otro aspecto cu a keda treci padilanti ta cu e Landspakketnan ta den ehecucion desde november 2020 y Aruba ta den cumplimento debidamente. Alabes a presenta preocupacionnan existente riba diferente punto manera Reforma di AZV/cuido y exigencia di recorte di salario. Concluyendo, mi por bisa cu e tabata un bon dia di reunion caminda tabatin momentonan culminante pero necesario. Di mi banda bo por conta cu lo mi sigui informa pueblo debidamente di tur e desaroyonan andando akinan na Sint Maarten.


text:
// Tur pais ta contento cu e resultado:
Paisnan den reino a haya otro riba modelo pa e base legal di COHO
/ Tin un direccion cu awor mester sigui wordo explora
Dialuna mainta a tuma lugar na Aruba un reunion entre pais di Reino, na Aruba.
E unico punto di agenda ta e base legal, esta con legalmente e institucion COHO mester wordo regla y ancla den nos leynan pe por ta legal.
Cada pais tabatin nan obhecion y tambe nan proposicion. Despues di a scucha cada proposicion of modelo, a yega na un acuerdo, unda tur pais a pone nan schouder tras di un modelo.
Esaki ta un avanse hopi grandi, pasobra nunca antes tabatin un claridad riba e aspecto legal y e leynan entre otro di rijkswet.
E conclucion awor ta cu tin un modelo cu a wordo accepta pa tur, pero cu awor lo bay wordo analisa mas profundo, wordo corigi y perfecciona.
Na Augustus nan lo topa otro atrobe, pa asina por sigui avansa riba e ley di Coho.
Sra. van Huffelen a bisa cu aki no tin ningun deadline, y e desaroyo aki lo tuma e tempo cu e mester pa e wordo regla, contrario na e anterior secretario di estado Knops, cu tabata tin hopi ansha y pura pa keda cla.
Por bisa cu tur pais ta contento cu e resultado!


text:
Parlamentario Marco Berlis cu mas contesta na Señora Gunn di MAS
ORANJESTAD (AAN): Siman pasa Señora Gunn di fraccion di MAS a reacciona riba un di e 4 articulonan cu mi a publica tocante RWZI. Lamentablemente su reaccionnan riba e articulonan no tin nada di haber cu hechos, cifras, ni evidencianan cu mi a trece dilanti, pero si a tuma e tempo pa desacredita mi persona sin ningun base.
Sra Gunn: “Postura anti-Aruba ta ora un Parlamentario vota pro Eagle LNG sin cu el a dispone di informacion concreto”
Contrario na sra Gunn, mi a tuma tur oportunidad pa educa mi mes ampliamente riba LNG gas, e trendnan mundial, nos a bay maintanan di informacion di expertonan riba e materia unda señora Gunn tabata invita y NO a asisti, nos a conoce e vision di WEB Aruba NV unda señora Gunn tabata invita y a scoge pa NO asisti, nos a haya oportunidad pa haci pregunta na professionalnan unda señora Gunn a scoge pa NO haci uzo di e oportunidad, y asina Señora Gunn, asina ma bin n’e conclusion cu esaki ta un proyecto positivo pa Aruba. Naturalmente ora bo NO KIER ta presente na sesionnan di informacion cu expertonan, NO KIER lansa preguntanan ora cu por, bo NO ta dispone di informacion concreto. Bo kier pinta un paisahe negativo riba tur cos y tene man cu AVP, cualnan nunca bo a cuestiona. Un tip: Puntra AVP pakico nan kier a bin cu e mesun Proyecto, traha di e mesun forma y di con awor tur cos ta malo.
Sra Gunn: “Coalicion den su totalidad a vota contra e mocion di MAS y Accion21 pa efectua e ley di integridad cada pasa un aña”.
Señora Gunn corda menciona cu mi a vota pro e Ley di Integridad cu ta encera screening. Mañan MAS kier pa screening tuma lugar cada 6 luna of cada 3 luna. Screening no ta algo 1-2-3, e ta tuma su tempo si bo kier pa e worde bon ehecuta. Esaki no ta un wega señora Gunn. Un pais mester worde maneha. Pero esaki ta e modus operandi, busca cualkier splinter den wowo di hende mientras di boso mes tin un balki. No hunga politica cu bienestar di pais Aruba. Bo a vota contra un mocion cu ta ofrece solucion y stabilidad pa e problema di RWZI.
Sra Gunn: “Postura anti-Aruba ta ora e parlamentario no ta pone den ehecucion e Trias Politica y no ta ehecuta e rol primordial di controla gobierno”.
Sra Gunn, ami hamas lo hunga e politica contra interes di Aruba. Ora algo ta bon mi lo vota pro. Prome cos cu mi ta haci ta asisti na TUR reunion cu expertonan pa mi tende pa mi mes kico ta informacion, mi ta investiga, mi ta haci pregunta ora mi haya e oportunidad, mi ta lesa tur rapport y document concerni diligentemente. Di e forma aki ami ta haci mi trabao di control, door di informa mi mes debidamente door di expertonan. Dia cu algo ta malo tin sigur cu mi lo vota contra. Sinembargo, bo persona no ta asisti, y bo ta hiba un postura di ‘mi ta den oposicion pues NADA ta bon pa mi’. Esaki a keda demostra claramente durante reunion di RWZI. Pesey boso a vota CONTRA! Boso deseo votando contra di mantencion y un planta nobo kiermen cu boso kier pe planta rementa pe causa disaster pa nos pais, pa di berdad nos awanan bira insigur y pa nan contamina. Anto ainda boso no ta anti-Aruba?
Documentando mi mes, asistiendo na tur sesion di informacion y hacienda pregunta na expertonan mi ta eherce mi trabao mane debe ser. Asina ami ta practica locual mi ta predica!


text: Diamars anochi recherche atento riba caya a tuma nota di un auto sospechoso moviendo rond den Wayaca, mesora a pidi asistencia di un patruya pa por para y controla esaki. Na yegada di patruya e recherche a atende cu 3 ocupante den e vehiculo y tuma nan datos. Aki tabata trata di 3 hoben cu tabata buskando un lugar pa chill. Polis a ristra nan y buska den e auto tambe, un poco droga a keda encontra y a pone nann destrui esaki na e sitio mes. Recherche y polis a avisa e hobennan pa tuma miho desicion y a laga nan sigui nan caminda.


text:
Hopi ta esnan ku ta haña informashon tokante coronavirus for di entre otro internèt, retnan sosial i otro fuentenan di media. Informashon ta plama masha lihé i tin biaha no tin muchu tempu pa kontrolá si e informashon akí ta kuadra. No ta tur kos ku bo lesa òf tende ta bèrdat. Tin informashon ku ta basá simplemente riba opinion i suposishon ku den sierto kaso por zona masha konvisente. Meskos ta e kaso riba e tema di e bakunanan kontra corona.
E bakunanan kontra COVID-19 ta kompletamente seif, apesar di e echo ku a desaroyá esaki mas lihé ku un bakuna konvenshonal. Mundialmente investigadónan a uni forsa pa desaroyo di e bakunanan aki sosodé na un manera seif. Diferente di e fasenan di investigashon i desaroyo di e bakunanan, a tuma lugá na mes momentu enbes di warda pa hasi kada fase despues di e otro. Di e manera akí, investigadónan a gana masha hopi tempu. Huntu ku esaki, esnan ku mester evaluá e bakuna su seguridat i efektividat a kuminsá hasi esaki for di meimei di e proseso. Tur esaki, a sosodé kuidadosamente, teniendo kuenta ku tur e eksigensianan estrikto ku tur bakuna mester kumpli kuné.
Nò, e bakunanan kontra COVID-19 no tin influensia riba un persona su fertilidat. Despues di risibí e bakuna, bo ta mesun fértil ku promé. Na promé instante no tabata bakuná personanan na estado, komo ku no tabatin investigashon hasí den e grupo aki. Awor ku tin mas investigashon hasí, personanan na estado tambe ta bini na remarke pa bakuná.
Pa e bakunanan kontra COVID-19, ta konta e mesun eksigensianan estrikto ku kualke otro bakuna. Fabrikante di e bakunanan kontra COVID-19 mester kumpli ku mesun pasonan ku otro bakunanan pa por a risibí aprobashon i sertifikashon pa e bakunanan por a subi merkado. Meskos ku tur bakuna nobo, mester a tèst e bakunanan kontra COVID-19 riba 10 mil persona promé ku esaki a subi merkado.
E Agensia Oropeo di Medisina (EMA) huntu ku ‘College ter Beoordeling van Geneesmiddelen (CBG)’ ta evaluá tur bakuna riba su funshonamentu, kalidat i seguridat. Ku esaki pues, nos sa ku e bakunanan kontra COVID-19 ta seif i ku nan ta protehá nos debidamente kontra di e vírùs.
Ainda ta investigá kon largu e bakunanan ta protehá nos. Meskos ku ta e kaso serka tur otro remedi i bakuna, semper tin riesgo di posibel efektonan sekundario. Pero efektonan sekundario grave komo konsekuensia di un bakuna, no ta kos ku ta sosodé ku masha frekuensia.
Nò, no tin un relashon entre bakunashon i outismo. Personanan ku ta oponé na bakunashon hopi biaha ta hasi menshon di un artíkulo di aña 1998 di e médiko ingles Andrew Wakefield. Den e artíkulo akí, e médiko a pone un relashon entre outismo i e bakuna kontra sarampi. Hopi lihé despues di publikashon di e artíkulo akí, a sali na kla ku e estudio akí tabata froudulento i pues a hala e deklarashonnan bèk aden. Dor di esaki, Andrew Wakefield a asta hañ’é ta entregá su título komo médiko. Pues e konklushonnan den e artíkulo aki no tabata kuadra. Sinembargo e storia aki lamentablemente ta keda lanta kabes. E Asosiashon Hulandes di Outismo ta distansiá su mes for di un presunto relashon entre outismo i bakunashon.
E bakunanan di BioNTech/Pfizer i Moderna tin mas ku 90% di efektividat den prevenshon di malesa dor di e vírùs di corona. E bakunanan akí a demostrá tambe di ta masha efektivo serka adultonan di 65+; defakto nos ta papia aki di mas ku 94% di efektividat. Personanan ku tòg a haña COVID-19 despues di a risibí e bakunashon, no a bira hopi malu tampoko.
Esaki sientífikonan no sa ainda. Dor ku e bakunanan ta nobo, no tin sufisiente informashon riba esaki ainda.
Sí, esaki ta posibel. E bakunanan ta funshoná, pero ta dura un ratu promé ku bo kurpa traha sufisiente antikuerpo kontra e vírùs di Corona. Na total, bo ta risibí dos bakuna. Mas ku 90% di personanan ku risibí ámbos bakuna ta bon protehá dentro di 7 dia despues di a risibí e di 2 dosis. Si bo a keda infektá ku e vírùs djis promé òf despues di a risibí e bakuna, bo por bira malu ainda. E chèns ku bo ta bira malu despues di e promé bakuna ta masha chikí, pero e tei. P’esei, ta hopi importante pa bo risibí tur 2 bakuna. Mas ku klaro, ta keda importante tambe, pa bo laga tèst si akaso bo ta sinti kualke síntoma ku por ta relatá na COVID-19.
E bakuna ta duna protekshon kontra COVID-19. Ainda sientífikonan ta evaluá si un persona ku ya ta bakuná tòg por infektá otronan ku e vírùs. Miéntras ta investigá esaki mas profundo, ta bon pa tur persona sigui mantené nan mes na tur medida di prekoushon stipulá.
Si, e bakunanan ta efektivo kontra e mutashonnan aktual tambe. Ta masha normal ku un vírùs por kambia. Ora un vírùs kambia, no ta nifiká mesora ku e bakunanan disponibel no ta funshoná mas. Mayoria bia, e kambionan den e vírùs ta mashá chikí. Te ku awor, no tin niun indikashon ku e bakunanan no ta protehá kontra e mutashonnan nobo di COVID-19, manera por ehèmpel e mutashon Britániko. Mundialmente, paisnan ta sigui vigilá e efektividat di e bakunanan aktual kontra mutashonnan nobo di e vírùs.
E efektonan sekundario mas frekuente ta, un poko doló na e área kaminda bo a risibí e bakuna i kisas e área akí por hincha un tiki. Tin hende por sinti un poko kansansio, doló di kabes, doló di múskulo, un poko kalafriu, doló di bo skarnirnan di wesu i keintura.
Den mayoria kaso, e dolónan aki ta leve te moderá i ta disparsé denter di algun dia despues ku bo a risibí e bakuna.
Efektonan sekundario leve ta masha komun despues ku un persona risibí kualke bakuna. Den mayoria kaso nan ta kuminsá 2 dia despues di bakunashon i hopi biaha nan ta disparsé tambe di nan mes. Bo por bebe un Paracetamol pa aliviá e kehonan un poko, pero den e kaso akí no bebe mas di loke tin indiká riba e instrukshonnan di e Paracetamol. Si tòg bo tin kualke preokupashon, tuma kontakto ku bo dòkter di kas.
Tuma nota ku efektonan sekundario no mester ta un motibu pa bo keda sin tuma e di dos bakuna.
Si bo tin síntomanan ku por ta relatá na COVID-19, keda kas i laga tèst bo mes. No sali bini na e lokalidat kaminda ta bakuná. Traha un sita nobo pa bo risibí e bakuna.
Si bo a tèst positivo pa COVID-19, bo mester keda kas den isolashon te na momento ku bo no ta kontagioso mas. Esaki ta nifiká pues, ku bo no por risibí e bakuna ainda.
Ta bon pa bo warda mínimo 4 siman despues ku bo a sinti síntoma, pa risibí e bakuna.
Mayoria remedi no tin efekto riba e bakunanan. Sinembargo, tin algun eksepshon manera por ehèmpel produktonan pa hasi sanger delegá òf remedinan ku tin influensia riba bo sistema di defensa.
Si un dòkter preskribí kualke remedi p’abo despues ku bo a risibí e bakuna, lag’é sa ku bo a tuma bakuna kontra COVID-19. Si ta nesesario, e dòkter e ora ei por tene kuenta ki remedi e ta preskribí.
For di estudionan no tin niun indikashon ku e bakuna kontra Corona por tin konsekuensianan dañino durante embaraso.
Bo tin kualke problema di salú ku por kousa ku bo ta bira hopi malu si bo keda infektá pa e vírùs di Corona? Den e kaso ei, e bentahanan pa bakuná tòg durante embaraso kisas por ta mas haltu ku e desbentahanan (teorétiko). Den e kaso akí, papia ku bo dòkter si akaso tòg bakuná durante bo embaraso ta un mihó eskoho pa abo i bo bebi.
Klaro, esei por. No tin niun indikashon ku e komponentenan di e bakuna ta bini den kontakto ku e lechi di mama i afektá e bebi di un manera òf otro.
© 2022 BIBANDO | Gobièrnu di Kòrsou | Privacy Policy | Cookie Policy


text:
Aruba ta hopi importante , segun presidente di Eagle LNG, Sean Lalani. Nan ta trahando mas caminda den Caribe y tambe ta bay dilanti cu desaroyo di terminal na Antigua. Tambe nan tin operacion na Barbuda y mas caminda.
Aruba ta bira un yabi particularmente ora cu pensa riba e alcance geografico den Caribe.
Lalani ta sigui splica cu e ta hopi importante den cuadro di kico ta pasando den e industria di ‘shipping’, loke ta pasando cu crucero y e oportunidadnan cu e ta provee p’e economia di Aruba, encuanto desaroyo y implementa un pilar nobo den economia.
E naturalesa di transaccion como tambe e industria di LNG, y parti di tin un contracto a largo plaso. Esey ta pa percura pa mayoria di e prijs ta ‘fixed’ pa e termino di e contract. Cu esey e ta provee un cantidad enorme di stabilidad, mientras cu no ta exponi riba e mercado mundial di LNG.
Pa un cobertura mas amplio lesa e edicion di TREMPAN di mañan.


text:
Notisia di polis di djaluna 6 di yüni te ku djárason 8 di yüni 2022
Kralendijk - Mèldu - Bo ta testigu di un situashon sospechoso? Bo ta mira komportamentu sospechoso òf un echo kastigabel ta tuma lugá? Mester di yudansa mesora? Mèldu esaki na polis. Polis ta evaluá kiko e posibilidatnan ta pa tuma akshon.
Unda mi ta mèldu kiko?
Por mèldu tantu via number di telefòn 717 8000, 715 8000 komo na bali di warda di polis. Naturalmente bo por mèldu serka e agente polisial riba kaya tambe.
Bo ta preferá keda anónimo? E ora ei por uza e number di telefòn 9310.
Yama 911 den situashon di urgensia òf ora gara un persona ta kometé un akto kastigabel. Yama 911 ora mester di ayudo den situashonnan di bida òf morto. Ora señalá situashonnan sospechoso òf si bo ta testigu di un krímen. Òf por ehèmpel despues di un aksidente di tráfiko, kandela òf ora un hende ta kibra pa drenta. E ora ei kada sekònde ta konta.
Ku ken mi por yama?
911 (emergensia/gara)
717 8000 òf 715 8000 (no ta emergensia, pero mester di atenshon di polis)
9310 (liña di tep anónimo)
Departamentu di krímen sibérnetiko (cybercrime) di KPCN ta duna tep mensualmente
E departamentu di krímen sibérnetiko (cybercrime) di KPCN ta aktivo mas ku un aña i entrante luna di mei ta bin ku teps pa yuda prevení ku bo tambe ta bira víktima di cybercrime.
Kon seif bo klave (password) ta?
Usa un klave (password) fuerte di mínimo 12 karakter. Por ehèmpel: Mi*pass*word#22
Kambia e klave por lo ménos kada 6 luna. Por usa un “password manager” pa yuda ku esaki. Por ehèmpel: Bitwarden.com
Usa un klave diferente pa kada kuenta digital (online account).
Si bo a bira víktima di cybercrime, tuma kontakto ku polis. Esaki por telefónikamente via 715 8000 òf via meil na cybercrime@politiekpcn.com. Pa e siguiente tepnan chèk riba www.politiecn.com òf riba e página di facebook di Korps Politie Caribisch Nederland òf Rijksdienst Caribisch Nederland.
Bo a mira algu sospechoso? Yama 717 8000 òf e liña di tep anónimo 9310.


text:
E tim di sòfbòl Boomerang di Aruba a gana e tradishonal torneo interkambio ku Lions di Kòrsou ku skor di 9-6. Otro aña e tim lokal ta bishitá Aruba i purba di tuma revancha p’e derota aki.
Ya pa algun aña kaba e timnan di sòfbòl Boomerang i Lions ta bishitá otro i hunga kontra di otro. Tambe tin eventonan sosial durante e interkambio deportivo aki.
E aña aki tabata turno pa Boomerang bishitá Lions na Kòrsou. E wega dje timnan inisialmente tabatin ku tuma lugá djasabra. Pa motibu di awaseru posponé esaki pa djadumingu. E ekiponan a topa otro den Frank Curiel Ballpark.
Boomerang a presentá ku e siguente hungadónan: Amando Rosina, Sindney Elisabeth, Eric Lake, Novio Valdez, Tirso Tromp, Edmond Geerman, Glenn Illidge, JuJu Cruz, Aubry Maduro, Casin Curiel, Miadu Cruz, Mariano Arends, Mario Krozendijk i coach Nemencio Jansen.
Lions tabatin e siguente sòfbolistanan: Feliciano Royer, Elvis Jacobus, Worthy Phelipa, Ronchie Daal, Ramon Moreta, Arie den Hartog, Kenchie Obispo, Rudolf Allie, Sedrid Henrikis, Koku Louisa i coach Frank Rafael
E wega den komienso tabata hopi pareu ku tur dos tim anotando 1 kareda den tantu promé i di dos inen. Lions den su di tres turno a hinka 2 kareda i bai dilanti 4-2. Den di sinku entrada Boomerang a habri afó ku 6 kareda i asina bòltu e skor: 8-4. Den su di seis turno e tim rubiano a bolbe skor 1 kareda, miéntras ku Lions a hinka 1 kareda den tantu bòm di seis i shete inen. Skor final: 9-6


text:
Kralendijk – Djabièrnè 20 di ougùstùs 2021 Harm Kreulen, CEO di KLM Hulanda a wòrdu rekonosé komo un embahador di Boneiru dor di Miles Mercera, CEO di Tourism Corporation Bonaire (TCB) durante un almuerso na honor di Kreulen. Despues di un karera impreshonante di 36 aña ku KLM, Harm Kreulen lo baha ku penshun 1 di òktober proksimo. E bishita na Boneiru tabata un bon oportunidat pa gradesí sr. Kreulen personalmente pa su añanan den servisio di KLM i e apoyo loyal di e aerolinea hulandes pa Boneiru i Hulanda Karibense.
Durante e añanan KLM a ekspande su kantidat di buelo pa Boneiru i awor nos ta yama bon bini na buelo diario for di Amsterdam.
Sr. Mercera a sorpresá sr. Kreulen ku un bunita regalo di Boneiru, i a rekonosé komo un embahador di Boneiru. TCB ta rekonosé su partnernan i bishitantenan komo embahador ora ku nan bishita Boneiru pa sierto kantidat di aña òf ora ku nan kontribuí na e desaroyo sostenibel di turismo.
Segun TCB su CEO, sr. Miles Mercera, “KLM ta un partner loyal pa hopi aña kaba i nos ta balorá e trabòu duru i dedikashon di sr. Kreulen. Masha danki pa tur su añanan di apoyo i nos ta sigur ku e lo disfrutá di su penshun bon meresí.”
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Ya pa algun tempo Gobierno ta trahando riba legalisacion di cannabis medicinal. Esaki pasobra hopi ciudadano ta uxa e azeta of crema di cannabis pa motibo medicinal y ta mira efectonan positivo. Esaki na Aruba ainda ta ilegal. Pero Gabinete Wever-Croes kier crea un base legal pa asina por importa e azeta y crema di cannabis. Di e forma aki e ta bira mas accesible pa tur hende. Ora bo mira e efecto positivo cu por ehempel azeta di cannabis tin riba pashentnan di cancer, bo kier legalisa esaki mas lihe cu ta posibel.
E azeta y crema di cannabis no tin e efecto cu marihuana tin riba hende. Pues esaki lo bira e legalisacion di cannabis medicinal.
Gobierno di Aruba ta enfatisa un biaha mas, cu lo no legalisa uzo recreacional di cannabis. Hopi famia ta sufri cu efecto di adiccion di nan yiunan y Gobierno lo yuda crea mas sosten y facilidad pa e adictonan. Pero Gobierno lo no contribui na mira mas hoben bay perdi door di droga. Lo actua cu man duro contra violacion di leynan di droga. Pesey e legalisacion medicinal di cannabis lo bay cu condicion hopi estricto di control.
Gobierno a tuma nota cu algun sindicato y mas persona den comunidad ta reaccionando publicamente contra e intencion di Gobierno pero esaki ta basa riba malinterpretacion. Gobierno ta trahando riba legalisacion di cannabis medicinal y NO recreacional.


text: Diasabra merdia a drenta informe di un accidente pisa na altura di Citgo Boulevard, mesora a dirigi tanto polis como ambulance na e sitio. Na yegada di e patruya a bin constata cu un trailer mal sergura tras di un truck lo a los bay den trafico contrario impactando un vehiculo. E impacto aki a hasi cu e forklift a kita for di e trailer y core bay para na banda di caminda. E chofer di e vehiculo a ricibi un kap y e pasahero un par di rasca cu poco dolor. Ambulance a asisiti na e sitio y a transporta e chauffeur pa hospital.


text:
KRALENDIJK- Bonchi Boneiru ta un empresa chikutu nobo na Boneiru ku ke bai produsí kòfi di kalidat haltu na Boneiru. E persona tras di e inishativa aki, Nort van Hulten ta bisa ku ela nota ku no tin un lugá na Boneiru ainda ku ta kima bonchi di kòfi. “Anto esaki mientras ku nos isla ta keda di algun pais den region kaminda ta produsí e mihó kòfi na mundu. E kimamentu di kòfi ta relativamente leu for di e trabou di Van Hulten ... Lesa mas
Ekonomia
ACM ta fiha tarifanan máksimo pa distribushon di koriente na Hulanda Karibense
KRALENDIJK - Autoriteit Consument & Markt (ACM) a fiha e tarifanan máksimo pa distribushon di koriente na Hulanda Karibense. E tarifanan lo oumentá konsiderablemente for di 1 di yüli 2022, dor ku ta usa kombustibel fòsil pa produkshon di koriente i e prèis ... Lesa mas
Unkobon; entrante yüli koriente ta bai bira 30% mas karu
KRALENDIJK - Entrante promé di yüli próksimo tarifa pa uzo di koriente lo bai subi ku 30%. Un ke otro pa motibu di oumento den prèis di kombustibel. Komo ku WEB ta saka e faktura pa uzo di koriente dos luna despues, e konsumidó lo nota e oumento aki den luna ... Lesa mas
BONHATA ta rekonosé diferente trahadó den industria di turismo
KRALENDIJK- Djaweps 23 di yüni, Bonaire Hotel And Tourism Accociation (BONHATA) a duna rekonosementu na tur e trahadónan ku ta traha inkansabel. ‘ Bou di e nòmber Stars Of The Industry’ ta duna rekonosementu na kantidat di persona, ku ta traha na ... Lesa mas
Preis di gasolin ta subi te 3 florin ku 30 sèn na St. Maarten
PHILIPSBURG- E preis pa un liter di gasoline ta bai subi ten a 3 florin ku 30 sèn na St. Maarten, ku ta igual na 1 dòler ku 84 sèn. Esaki ta bastante mas kostoso ku ta e kaso na Boneiru, por ehèmpel. Gobièrnu di e isla ta bisa di ta lamentá e subida. ... Lesa mas
TCB ta sigui gaña tokante Visitor Entry Tax
KRALENDIJK- Tourism Corporation Bonaire (TCB) ta persist den su mentira tokante e impuesto nobo pa turista, e asina yamá Visitor Entry Tax (VET). Djaweps TCB a saka un relato di prensa pa splika ku riba website di www.bonaireisland.com por haña pregunta i ... Lesa mas
A habri edifisio di Business Incubator
KRALENDIJK- Djaluna a tuma lugá apertura ofisial di ofisina nobo di ‘Business Incubator’. E ofisina ta situá na Kaya G. Betico Croes 1. Na e okashon a duna informashon tokante e proyekto i un bista di e ofisina moderno. Promé ku a kòrta sinta, a ... Lesa mas
Hopi pregunta durante presentashon riba plannan pa Plantashi Bolivia
KRALENDIJK- Riba djaweps a tuma lugá na Delfin’s Beach resort un presentashon tokante future desaroyo Plantashi Bolivia. Erik Berkelmans di e kompania Matafoor a splika tokante e plannan ku tin riba mesa aktualmente. No a papia solamente tokante kiko ... Lesa mas
Voedselbank i Voeding op School a risibí chèk di klupnan di servisio
KRALENDIJK- Riba djarason Voeding op School i Voedselbank Bonaire a risibí e chèk simbóliko ku e suma di $2500,- kada unu. Kiwanis Club of Kralendijk Bonaire, Lions i Rotary Club a kolektá un total di $6.700 pa e fundashonnan Voedselbank, Voeding op School i ... Lesa mas
Punto di referensha soshal lamentablemente no ta minimo soshal
KRALENDIJK - UNKOBON ta hasi un yamada na Tweede Kamer pa forsa gobièrnu Hulandes garantisá un minimo soshal pa e islanan BES ekivalente ku a stipulá esun pa Hulanda. Esaki tin ku sosodé durante e debate riba e nota di primavera dia 15 di yüni próksimo. ... Lesa mas
Tourism Corporation Bonaire entusiasmá ku turismo di bienestar
KRALENDIJK- Tourism Corporation Bonaire (TCB) resientemente a yama bon biní na Caribbean Yoga Revival, un grupo di bishitante ku a skohe Boneiru pa gosa di nos isla i pa profundisá mas aleu loke nan ta práktiká hasiendo uso di tayer i ... Lesa mas
Siman di Periodismo na islanan BES ku Media Pressure Cooker
KRALENDIJK- Di 14 pa 20 di yüni próksimo, lo tuma lugá Siman di Periodismo na islanan BES. Ku un programa yen di aktividat pa públiko i prensa, hinter e siman lo ta den kuadro di importansia di media den funshonamentu di demokrasia. E siman lo ... Lesa mas
Siman di Investigashon Karibense 2022 Di djaluna 13 te djabièrnè 17 di yüni 2022
Organisashon Hulandes pa Investigashon Sientífiko (Nederlandse Organisatie voor Wetenschappelijk Onderzoek) pa di dos biaha ta organisá Siman di Investigashon Karibense. Interesadonan den siensia karibense por registrá pa sinku parti di dia yen di charla ... Lesa mas
TCB a skohe IBIS Management Associates pa diseñá sistema pa kobra impuesto di turismo
TCB a skohe IBIS Management Associates, establesá na Kòrsou, pa diseñá sistema pa kobra impuesto di turismo. Segun TCB den sèptèmber aña pasá a hasi un petishon públiko pa proposishon (request for proposal – RFP) na empresanan riba tereno di inovashon i ... Lesa mas
Luite Berkenbosch ta direktor nobo na Hotel Bellafonte
KRALENDIJK- Entrante dia promé di yüni e doñonan di hotèl Bellafonte riba kaminda pa bai Belnem a disidí di nombra Luite Berkenbosch komo direktor nobo di e hotèl. Berkenbosch anteriormente tabata traha entre otro komo direktor di un skol di buseo, i ... Lesa mas


text:
Oranjestad – Durante un conferencia di prensa Minister Xiomara Maduro a brinda informacion riba e yudansa di Reino Hulandes pa Aruba por cuminsa enfrenta e sla financiero y economico di COVID-19.
Sosten di likides, subsidio di salario y fianza na 0% ta parti di e yudansa di Reino
Reino Hulandes na e momentonan aki ta den dialogo pa asina tumadecision na ki manera e Paisnan den Reino lo por yuda otro pa enfrenta y surpasa e crisis economico y financiero cu COVID-19 ta trece cune. Den e reunion di Conseho di Minister di Reino di diahuebs 9 di april, a tuma e decision pa cuminsa yuda, entre otro, Aruba, cu sosten di likides, subsidio pa salario y fianza na 0% di interes.
Sosten di likides
Pa mitiga contagio cu Covid-19, Aruba a bay den un lockdown. Cu esaki nos a cera pa entrada di turismo cu ta e ader principal di noseconomia. E lockdown ta pone cu 80% di entrada di turismo ta cay afor y cune entrada den caha di Gobierno tambe ta keda afecta. Pa percura cu Gobierno por sigui cumpli cu su obligacionnan financiero, pa mantene e sistema di seguridad social y pa brinda alivio, Consehodi Minister di Reino ta brinda yudansa di inmediato den forma di sosten di likides na e suma di 42,8 miyon florin, manera cu CAFT a recomenda pa e promer luna y mey. E suma aki ta menos cu e 76 miyon florin cu Gobierno ta calcula cu tin mester na likides na e momentonan aki, pero e ta un comienso di sosten.
Subsidio pa salario
Banda di sosten di likides, Conseho di Minister di Reino a dicidi pa brinda Aruba yudansa den forma di subsidio pa salario cu e meta pa comercio mantene cupo di trabou. Pa por haci uso di yudansa akiGobierno ta trahando riba e calculacionnan necesario pa asina por haya aprobacion pa e suma cu cual Gobierno por yuda cubri parti di e salario di e trahadornan den sector priva. Mester remarca cu e forma di yudansa aki ta uno costoso cu na promer instante no tabata contacu aprobacion, pero cu despues toch a keda recomenda pa CAFT naConseho di Minister di Reino. Promer cu 1 di mei Aruba lo entregaun plan pa aprobacion di e yudansa aki na comercio.
Fianza na 0%
Conseho di Minister di Reino riba conseho di CAFT a dicidi cu tur ayudo cu Aruba ta haya den forma di sosten di likides y subsidio di salario, lo ta den forma di un fianza na 0% di interes. Esaki ta e facilidad di ‘zachte lening’ cu largo tempo Aruba tabata purba haya di Hulanda, pero cu tabata condiciona na rekisitonan cu Aruba no por a cumpli ainda cu nan. Aki dos aña Aruba lo haya e oportunidad pa refinancia e fianzanan aki y na e momento ey lo stipula e termino y otro condicionnan di pago.


text:
Gradicimento / Invitacion
Un palabra di agradicimentona tur familiar y amigonan
cu a brinda tanto palabra di animo y di consuelo meymey di e dolor pa e partida di:
Emilto Gomez
“Koei”
Mi sincere agradecimento na Brandweer Aruba y Sinba pa nan muestra di solidaridad y pa a expresa nan mas sentido condolencia.
Den momento dificil manera esaki e apoyo di amigo y famia ta extremadamente reconfortante.
Alabes ta invita pa 3 Santo Sacrificio di misa cual lo tuma lugar:
Diamars 17 di Mei na Kapel di Alto Vista pa 6’or di anochi
Diahuebs 19 di mei na Misa Papa Juan Pablo II na Tanki Leendert pa 6’or di anochi
Diasabra 21 di mei na Misa Sta Anna na Noord pa 7’or di anochi
Boso presencia lo ta altamente aprecia


text: WILLEMSTAD — E ekipo di Centro Barber a titulá kampion di Liga MCB despues di a derota Centro Dominguito den e final di Liga MCB den Stadion Ergilio Hato. E ekipo di Barber ku ya a gana temporada regular ku un punto riba Centro Dominguito, e biaha aki ta gana Dominguito den e final ku skor di 1-0. Esaki apesar di ku e ekipo di Banda ‘bou a hunga e di dos mitar kompletu ku 10 hòmber despues ku Kenneth Kunst a keda ekspulsá den promé mitar. Pa Barber tabata Ruensley Leuteria ku a manda e ekipo ariba den di 38 minüt di e partido.


text:
Resultadonan di Beisbòl Profeshonal Hapones Nippon ayera:
- Rakuten Golden Eagles a derota Chiba Lotte Marines ku skor di 9-5
Andruw Jones no a konektá hit den 1 turno na bate ku 3 base por bola. Andruw tin un promedio di .231
- Tokyo Yakult Swallows no tabata tin partido ayera
Resultadonan di Beisbòl Liga Grandi di ayera:
- Texas Rangers a derota Oakland Athletics ku skor di 7-2
- Boston Red Sox a pèrdè di Pittsburgh Pirates ku skor di 3-2
- Toronto Blue Jays a pèrdè di New York Yankees ku skor di 3-2
- Washington Nationals a derota Miami Marlins ku skor di 6-2
- Los Angeles a derota kontra Chicago Cubs ku skor di 8-4
Kenley Jansen a picha 1 entrada sin permití hit ku 2 ponche. Kenley tin un efektividat di 2.93
- Cleveland Indians a gana Houston Astros ku skor di 2-1 den 13 entrada
- Milwaukee Brewers a pèrdè di St. Louis Cardinals ku skor di 3-2 den 13 entrada
- Arizona Diamondbacks a pèrdè di Colorado Rockies ku skor di 7-6
Didi Gregorius no a hunga den e partido aki
- Philadelphia Phillies a pèrdè di San Diego Padres ku skor di 7-3
- Seattle Mariners a derota Los Angeles Angels ku skor di 3-1
Partidónan di Liga Grandi pa awe:
- Los Angeles Dodgers kontra Chicago Cubs
- Boston Red Sox kontra Baltimore Orioles
- Milwaukee Brewers kontra Pittsburgh Pirates
- Toronto Blue Jays kontra New York Yankees
- Chicago White Sox kontra Tampa Bay Rays
- Washington Nationals kontra Miami Marlins
- New York Mets kontra Atlanta Braves
- Arizona Diamondbacks kontra Colorado Rockies
- Cleveland Indians kontra Minnesota Twins
- Detroit Tigers kontra Kansas City Royals
- Seattle Mariners kontra Houston Astros
- Cincinnati Reds kontra St. Louis Cardinals
- Philadelphia Phillies kontra Oakland Athletics
- Texas Rangers kontra Los Angeles Angels
- San Francisco Giants kontra San Diego Padres
Breve:
Kampionato di Beisbòl Europeo:
- Hulanda a derota Alemania ku skor di 10-4
Hainley Statia a konektá 2 hit den 5 turno na bate ku 1 kareda anotá i 2 empuha. Curt Smith a konektá 1 hit den 4 turno na bate ku 1 kareda empuha. Yurendell de Caster a konektá 2 hit den 5 turno na bate ku 1 kareda anotá. Sharlon Schoop a konektá 2 hit den 4 turno na bate ku 3 kareda anotá i 2 empuha
Skema:
- 19 di September 6’or di mainta ora lokal di Kòrsou – Hulanda kontra Fransia
- 20 di September 13.00 ora lokal di Kòrsou – Hulanda kontra Italia


text:
ICONS a ‘show love’ durante CURADOET
WILLEMSTAD/ Fin di siman tra’i lomba ICONS a sostené e akshon boluntario CURADOET dor di pone mikrófono i tur instrumènt un banda i lora manga di kamisa i fèrf lokalnan di Juan Pablo Duarte VSBO. Tur integrante a duna di nan parti for di kantante prinsipal te na tékniko i kargadó di spiker. Pa ICONS hasi trabounan boluntario no ta nada straño, e banda ta inkorporá su responsabilidatnan sosial den su agènda, pa duna bèk na su fanátikonan i na komunidat di Kòrsou. Naturalmente e trabounan a kana den bon ambiente, te asta ku un poko tumba i roadfire pa duna ánimo na esnan ku tabata trahando riba algun proyekto durante CURADOET. Por mira mas video i fotos riba e página di Facebook di ICONS.


text:
Gobiรจrnu di Boneiru ๐๐๐ฅ๐ข๐๐จ๐ง ๐๐ ๐๐๐ฌ๐ข๐ ๐ง๐ฬ ๐ฉ๐ ๐ซ๐๐ค๐จ๐ก๐ ๐ฌ๐ก๐ฎ๐ฌ๐ก๐ข ๐ง๐ ๐๐จ๐ง๐๐ข๐ซ๐ฎ
Pa medio di un dekreto insular a designรก Selibon NV komo e servisio pa rekohรฉ shushi na Boneiru. Selibon NV ta enkargรก ku rekolekshon, transbordo i prosesamentu di produktonan residual. Esaki no ta nifikรก ku Selibon NV por ta e รบniko servisio di rekohรฉ shushi na nos isla. Otro partidonan por indikรก ku nan ke rekohรฉ sierto tiponan di shushi. Pa esaki nan tin ku pidi un pรจrmit di rekolekshon di shushi. Mester evaluรก e petishonnan pa un pรจrmit di rekolekshon di shushi.


text:
E lugá Di its Di plenchi, Liber its Na relacionnan sera.
Jega un patu importante di Confiabilidad di e sosio
Kita ku e chikitu i A hisa di plenchi na Kla riba internet, manera hopi Otro sirbishi di industria, a Bira parti di nos bidaBo por scucha un krónikanan Riba con e konosementu na Kla riba internet obra pa Haña bo alma gemelde i Krea un famia seif den Futuro, tin otro denunsia. Segun e estadístika, e aña E kantidat di divorsio ta, I e instrukshon content no Mas ku un aña. Sentro di negoshi di e Mitar di plenchi a yuda Nan tin kontra di bèrdat Alma gemelde pa bo, e Relacionnan nan ta desaroya di Un manera mas faborabel. Nos lugá, ib muestra komparabel Evaporacion pa kada persona ku Bo ta bai, pa ta Pesei, e señal di its Den liña di relacionnan inisiativa Di plenchi di un nobo Nivel i tur e sirbishi Bo ta ofresé na e Sitio ib di forma gratis. Na susto, bo por papia Tur loke nan kier, riba Tur si un hende a Informá di envidiable regular di Su bida personal. Sinembargo no kier gaña bo mes. Si bo no tin un Monje i no ermitaño, e Ruina mester ta trese. Mester mehora e ta sinta. Bai tin e desishon correa. E soluciona e problema di E ruina di e kondishonnan Aktual di bida ta muchu Mas fásil e promé, ma Pa e otro banda, pa E bien ta hopi mas difísil. Manera used sa, nos welonan I mayornan no ta aparesé Den e oncala ta un Telefon òf motor henter dia. Organisashon di fiesta, un reunion I pa espectacular di e bahada.
Tin un manera ta konosí Na bo muhe, e mes.
Den e konosemento, e generashon Aktual no ta fásil.
Ta duru kontra di un Hende ku ta felis
Mayoria di e habitantenan di E edifisionan di skol hopi Piso i su habitantenan no A mira su persona tin Na Unda bo ta bai, I e no tin un kantidat. Diamars ku bo kier bai Na e klup. Di hende no a interes, Mira e mes no ta morde. Ora di batayon grandi i Rudia, i e kurason i E mes no kontra.
Tin un reda na internet.
E ta seif i grandi I e sa largu, si No ta tur. Ta solamente algun menos bo Por haña liber di sitionan Di konosementu wèl ta plania. Despues di algun menos no Ta skirbí manera nobo salario. Paresé di bentana ku un Gran kantidat di cuestionarios. Algun bisa bo kier ta Un relashon grave, otro tin E meta di kasamentu i E muchanan, otro kier haya Persona ku interes commons, i Algun utilidat aki sirbishi pa E entrenamentu. Hopi cuestionarios ta bisa, di Ken e usuario ta deseá Haña un lugá di its. Un hende ta tokante riba E edat, di forma, e Forma di aparensia di e Kabei, e midí i otro parámetros. Bo ta lesa hopi di E cuestionarios i a tuma E desishon pa un persona Ku bo ta gusta, bo Por kuminsá ku un sorto Di korespondensia di e relashon. Algun pieren largu stipulá di korespondensia. Por ta asina, e hende Por sa pa aserká reunion. Otro bai na e siguiente dia. Un hende tin ku pasa E ta intermediá pa e Vital di korespondensia real riba E fecha - pa medio di telefon. No ta preferá e kastigu Our ku éksito, pa haña Den e di dos mitar Di útil e servisio di its. Den tur parti di e Sitionan di its di plenchi, Inkluyendo grandi esta. Lo ta mas mester bisa Ku mira e tin mas Hende ku na otro lugá. Sinembargo, esaki no ta un Splikashon pa reunion di un splikashon. Den e kaso aki, por Haya e prueba di communicacion Ku diferente persona. Si bo tin suerte, topa Aki un otro banda. Por ta ku no ta Bo di tur pa mantené I piar, ma ta bira Ta bon amigu. I esaki a tuma lugá Na fini. Pa loke ku bo ta. Hopi hende hòmber i muhé Ta gusta ta mira. Biba huntu ku pa hopi Aña kaba, krio di nan yu. No tin nada imposibel. Bai fini e mester di Hopi tempu pa haña un Ta deseá. E no tin masha inespera I no ta kumpli ku E meta planta. Sinembargo, si bo ta pertenesé Na su so, e ta Duna kuenta pa no ta Tur pòrnada. Ademas, e ta masha importante Ku awor, tur nos sirbishi Di its den liña ta Ofresé kompletamente gratis.


text:
Andres Avelino Constansia, (Futbòl)
Deportista –Dirigente Atministrativo -Dirigente Tékniko
mihó konosí komo Dè, a nasé dia 10 di novèmber 1936.
Dé pa mas di 50 aña tabata aktivo den deporte, promé komo hungadó i despues komo dirigente deportivo.
Komo dirigente Dé a okupá diferente funshon importante den deporte di futbòl.
Presidente di “Curaçaose Voetbalbond”,
Vise presidente di N.A.V.U.,
Presidente di N.A.V.U.,
Vise presidente di FEDEPROF,
Dirigente mayó di” Koninkrijks Sportliga”,
Miembro di direktiva i presidente di Jong Colombia,
Miembro di direktiva di “Ongevallenfonds” di FEDEPROF,
Miembro di direktiva di C.F.U.,
Miembro di komishon finansiero di F.I.F.A.
Miembro di Fundashon pa Konsumidó
Dé komo futbolista i dirigente a sa di hiba su klup Jong Colombia for di 1966 te ku 2001 den kampeonato di máksimo kategoria di futbòl di Kòrsou, na konkista di 12 título kampeonil, di kua for di 1971 te ku 1975, 5 título di kampeon den forma konsekutivo. Den kampeonato di futbòl de Antia Ulandes, Dé ku Jong Colombia tambe a marka istoria, konkistando den periodo di 1963 pa 2000, título di kampeon di Antia Ulandes den no ménos ku 12 okashon, i igualá asina e mes kantidat di título kampeonil konkistá den futbòl di Kòrsou.
Dé tabatin tambe un parti aktivo den aktuashon di Jong Colombia den kampeonato di CONCACAF, ora Jong Colombia na añanan 1968-1979-1995 i 1996 den 4 okashon a titulá kampeon, miéntras na 1994 a logra un sup kampeonato.
Banda di kompetensianan interinsular na Aruba i Bonaire, Dé ku su klup Jong Colombia a partisipá ku hopi éksito na kompetensianan internashonal na diferente pais manera:
Barbados, Haiti, Jamaica, Martinique, San Salvador, Sürnam, Guyana Franses, Guyana Ingles, Trinidad & Tobago, Venezuela, Guadeloupe, Honduras i Merka.
Dia 22 aprel 1991 De a wòrdu nombra komo “officier in orde van Oranje Nassau”.


text:
Pronóstiko di tempu pa Kòrsou i bisindario bálido te djárason mainta 06:00 o.l., 15 di yüni 2022.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 15 di yüni 2022.
Kompilá: djamars 14 di yüni 2022, 05:00 o.l. (09:00 UTC).
Tempu: Durante oranan di mardugá i mainta trempan di djamars lo tin algun áwaseru lokal. Despues un wer generalmente seku lo prevalesé.
Temperatura máksimo lo alkansá 32ºC i temperatura mínimo 27ºC.
Solo ta sali 06:11 i ta baha 19:01 o.l.
Bientu: Generalmente for di ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Un ola tropikal situá riba parti oriental di Karibe lo transkurí nos region durante awe. E sistema aki lo pasa ku un mayoria di su wer nort di nos islanan. Apesar di esaki, fluho di bientu lo debilitá i bira gradualmente for di direkshon nortost i asina trese airu mas húmedo i instabil den nos área. Esaki lo permití algun desaroyo di áwaseru riba parti di e isla awe durante di dia. Tambe visibilidat, lo mehorá un poko na momento ku santu fini prosedente di Sahara ta bandoná nos área.
Kondishon di laman: Moderá ku altura di olanan entre 1 i 2 meter (3 i 6 pia).
Sistemanan tropikal signifikante: Ningun.
Fenómeno spesial: Ningun.
Perspektiva te djaweps mainta: Parsialmente nublá i generalmente seku.
Meteorólogo: Correa.


text:
Uncategorized
Ansu Fati no ta bai regresá hopi lihé: Koeman:”E mester ta 100 %”…
This content is exclusive for members
Register or login to unlock this article
Uncategorized
Nota di deporte: Yerba artifisial no ta pa eternidat…
E remarkenan di Art Langerer ta skerpi, pero ta nos realidat.
Ta yega e momento ku si nos no tin sèn pa pone yerba artifisial ku nos tin di bai bek na hunga riba tera. Art Langerer a señal ku e mihó vèlt di yerba artifisial ku nos tin, ta esun pega ku hotel ku ta e tereno di Jong Holland. E no a papia muchu di e superfisie di Stadion Rignaal Francisca, pero si e la bisa ku SDK su superfisie ta gastá.
Ta un hecho tambe ku e superfisie di Stadion Antoine Maduro na Kintjan tambe ta den un kondishon di grita yora.
Ta yega e momento ku tin di Sali plaka pa pone yerba nobo, i di bai hunga bek den “anglo”.
Ta nos realidat !!
Uncategorized
MFK ta kulpa PAR perludio di sekura den nan saku
WILLEMSTAD. E sekura ku siudadanonan ta paresido na formashon di desierto i na Kòrsou nos mester wak bon pa nos ekonomia no bira parti di un desierto pasobra e forsa di kompra di siudadanonan ta hopi abou.
I nan tambe ya pa basta aña kaba ta sinti un sekura den nan saku pa loke ta nan forsa di kompra. Ta den parlamento e palabranan aki a kai siman pasá ora ku Juniel Carolina, diskutiendo eliminashon di 12.5% di redukshon di nan entrada riba riba nan kondishon salarial.
E parlamenetario a felisita promé minister Pisas prematuramente pa e esfuersonan hasi pa paga e kompensashon di 1750,— florin i ku desafortunadamente a dal kibra riba baranka.
E 12.5 porshento mester bin bek pa e ámtenar i tambe e maestronan den enseñansa.
Minister di Finansa ta bisa e tin sén di RRD.
Kèn i ta p’esei frakshon di PAR ta pone preshon i apesar ku ta nan gobièrnu a masakrá e ámtenar ku 12.5% apesar ku esaki a bai konta e landsverordening di CGOA dor di keda sin bai arbitrahe.
Esaki ta pasa ora un gobièrnu ta bai di akuerdo ku gobièrnu di Reino pa kompará nos salarionan ku salario den Karibe.
Salarionan mínimo den Karibe ta varia entre 80 pa 400$.
Naturalmente baha e salario di e top inkomen ta baha forsa di kompra.
Pero e 12.5 porshento tambe ta meskos òf pió ainda, pasobra ya kaba e ámtenar tabata den un situashon di tene kabes riba awa pasombra tur kos ya pa algun aña a subi drástikamente i salario di ámtenar e keda meskos.
I hasta dos i tin biaha tres trabou e ámtenar mester ehersé pa tene kabes riba awa, sin duna e ámtenar e 5 aña pa e kustumbrá.
Aki nos por tuma un ehèmpel riba baho di duurtoeteslag riba penshon di penshonado.
E penshonado bèrdat no tin nodi di kustumbrá di ta pober, paso e ta pober kaba!
No por hustifiká mas, ku den e fase aki di pandemia, ku ainda no a mishi ku topinkomen i ketu bai ta kita for di e entrada di klase media di e ámtenar so.
Papiando di e topinkomennan, for di 2015 a traha lei pa baha topinkomen ku un periodo di transishon di 5 aña!
E direktornan a laga e sindikatonan lanta kontra dje lei di Jardim. Nan tabatin wèlga nashonal. Pasobra e sindikatonan sa ku e salarionan di nan miembronan ta relatá na esun di e topinkomen.
Junie Carollina kon partido polítikonan ku ta yama nan Sosial Demókrata ta bringa pa por defendé pa no baha topinkomen, anto te ainda no a implementá e rekorte riba bienes inmobilario.
Masha hende tin problema ku belasting. Kaminda no a kita for di e idea di baha duurtetoeslag.
Kaminda no a pone e 12.5 porshento bek riba e salario i no a paga e 6 porshento vakantiegeld, i loontrede.
No a subi suèldu mínimo fin di aña tampoko?
Tin un bata kayente i mi tende kon parlamento lo bai purba defendé di no mishi ku entradanan di entre 15 pa 30 mil di entrada.
Pero kier laga gobièrnu di Reino imponé un rekorte di 12.5 porshento riba entradanan di 1500,-, 2000, 3000, 4000, florin mará na 8 kondishon.
Kosto di bida no a subi pa nos?
E subida drástiko di preisnan haltu riba tur kos ta konta pa e ámtenar i dosentenan den enseñansa tambe.
E parlamentario a kalifika e desishon deskabeyá tuma bou di Gabinete Rughenaath kontra di ámtenar di 12.5% bek aden.
E prima di vakashon di 6% porshento tambe mester bini bek i asina e ámtenar ehersé su trabou ku mas alegria i mas ánimo. Na e momentunan aki e ámtenar ta demotivá pa ehersé su trabou debí ku pa falta di empleado públiko den tur e servisio tur peso ta kai riba nan i no papia mes di e rekorte di 12.5 %
Uncategorized
Reserva Federal a fiha tasa di interes mas haltu den último dos dékadanan
WASHINGTON – Jerome Powell presidente di Reserva Federal (Fed) di Merka a konfirmá ayera durante su rueda di prensa ku nan mester a subi tasa di interes di referensia na medio punto pa buska manera pa frena inflashon.
E subida di tasa di interes aki ta keda konsiderá komo esun di mas haltu realisá pa Reserva Federal for di 1994.
Lokual ku Reserva Federal lo bai trata na hasi ta purba regulá inflashon na Merka konsiderando ku kosto di bida riba tur nivel a subi drástikamente.
Konsekuensia ku Reserva Federal a fiha tasa di Interes aki ta ku e práktika aki lo bai afektá miónes di persona, sentenáres di empresa grandi, mediano i chikí.
Esaki ta debí ku interes riba fiansa na banko lo subi konsiderablemente.
Analistanan finansiero ta premirá ku e medida aki lo bai empeorá e situashon na Merka konsiderando ku e merikanonan ta bou di hopi preshon kaba trahando dos pa tres trabou pa asina por kumpli ku nan obligashon i awor tin ku bai paga mas na fiansa pa por sobrebibí.
Daily Nobo
Segun rumornan persistente: Feyenoord Ke Trese Tahith Chong…
Hensley si tei… 3 “Coach” Di Yankees Inaktivo… Nan a subi 1 “Coach”…
Pa HHW: Wladimir, “Coco” Balentien den selekshon di reino… Dia 8 di yüli Ta Start…
Apesar di ta leshoná: Ozzie Albies lider 2B Di Voto LN All Star Game…
Yankees a kai 2-1 vs Astros: Oscar:”Nos a pèrdè, pero tremendo wega”…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal3 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal3 days ago
Tur kaminda tin skarsedat di personal: Na unda tur trahadó di Hulanda a keda ?
-
Deporte3 days ago
Barcelona no ta entrega: Bayern ta pidi 60.000.000 pa “Lewa”…
-
Lokal3 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte3 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Lokal3 days ago
Defensa a sostené outoridatnan lokal durante ku tormenta tabata pasando Aruba i Kòrsou
-
Deporte2 days ago
Apesar di ta leshoná: Ozzie Albies lider 2B Di Voto LN All Star Game…
-
International3 days ago
Putin a atvertí ku lo bai tin un di tres Gera Mundial si nan ataka Crimea


text:
Cera na Bonaire el a scucha su sentencia
All Stories
Hues no a haya proba e abuso di 2 mucha
Psychiater no kier evalua sospechoso Rasmijn cu a tira Poentje mata
Den caso Gobierno contra sindicatonan SIMAR y SEPPA
ORANJESTAD (AAN): Diabierna mainta te den oranan di mainta,
Gibson no kier papia y a bisa Hof:
El a wordo retira di Cuerpo Policial
ORANJESTAD (AAN): Diahuebs mainta Hues di Corte den Promer Instancia a dicta sentencia den e caso penal cu Fiscal di Ministerio Publico a cuminsa contra e dama L.K. biba na Hulanda.
ORANJESTAD (AAN): Manera DIARIO a menciona den otro articulo, e acusado Michael Gibson a ricibi 15 aña di castigo pasobra el a tira y mata un Canades/Chines na un apartamento na Jaburibari na 2017.
E medida di 12.6 % ta inhusto


text:
Minister Paul Croes a manda informa sindicatonan cu awor si e ta bay cambia articulo 1613x y ta bay kita siguridad di trabou di trahadornan den contrato laboral. MEP a reuni cu sindicato FTA den siman, y den esey nos tabata hopi cla cu e sindicato.
E articulo aki a wordo introduci den aña 1992. E tempo ey e minister encarga cu labor tabata sr Freddi Refunjol y e minister encarga cu husticia tabata sr Hendrik Croes. Nan a bin cu e ley ey pasobra den e programa di partido MEP den eleccion na aña 1989 esey tabata un di e compromisonan di MEP, pa brinda e clase trahador mas proteccion, pa cual a haya sosten abrumador. Prome cu esey tabata tin hopi abuso ta tuma lugar contra e clase trahador, y p’esey a trece e cambio. Awor Paul Croes kier kita e proteccion ey. Desde e tempo ey caba gobierno di MEP a duna di conoce na mundo henter cu aki na Aruba nos ta respeta clase trahador y nos ta duna clase trahador proteccion. Tur inversionista cu kier a bin establece nan mes na Aruba tabata sa cu esey ta nos standard, y nada a cambia den esey. Pues ningun gobierno tin e derecho pa torno na proteccion di trahadornan awor.
Un doño di trabou cu awor kier kita un trahador cu NO ta funciona, por haci esey caba cu e leynan existente. E mester djis cana e caminda legal. Un doño di trabou cu awor kier kita un trahador cu SI ta funciona, no por haci esey y no ta suppose di por haci esey tampoco. Wel, esey ta locual cu minister Paul Croes kier a haci. Nos ta contra esey.
E argumentonan cu gobierno a duna tampoco ta convence nos, pasobra sin un maneho concreto pa brinda trabou na hobennan y senioren, bo lo no logra esaki ni si bo cambia e ley.
Ademas, e cambio di ley no ta crea mas cupo di trabou, e ta brinda talbes mas oportunidad di empleo despues cu kita otro hende for di trabou. Pues ta un tipo di stoelendans ta bay tin.
Y finalmente mi ta referi na locual e experto di IMF sr. Debrun a trece p’adilanti durante e evento anual di Camara di Comercio aña pasa, cu pa un flexibilisacion di mercado laboral ta exitoso, gobierno mester por brinda cierto garantianan, y el a menciona como ehempel, un seguro contra desempleo. Aruba no ta asina leu ainda.
Awor Paul Croes kier trece e cambio aki durante reunion di cambionan di Codigo Civil, sin busca conseho di Raad van Advies of SER. Esaki ta muestra di su mala fe, y ta algo cu Parlamento henter mester rechasa. Pa e motibonan aki, y mucho mas, MEP ta contra e cambio di ley y lo no permiti ningun gobierno torno na derecho di trahador”, lider di MEP Evelyn Wever-Croes a duna di conoce.


text:
Minister di Finanzas y Cultura Xiomara Maduro: “CAft ta mira e parti financiero, pero...
Diahuebs den oranan di atardi, minister di Finanzas y Cultura, Xiomara Maduro a trece dilanti informacion tocante conseho di CAft riba presupuesto 2022, unda...
“Eight To Eight, Because Our Planet Can’t Wait” Creacion di Science, Technology and Innovation...
Esaki ta e momento pa nos cambia tur cos — e clima corporativo, e clima politico y con nos ta maneha e accion necesario...
Minister di Turismo a reuni cu Schiphol Group y CEO di AAA NV
E siman aki, minister Oduber a ricibi un bishita di cortesia di Sr. Kloosterziel cu ta director di Schiphol International. Tambe presente tawata e...
AZV ta informa: Ortodontista nobo
E contract entre AZV y ortodontista A. Kawaiah a wordo termina pa motibo cu e no a haya Decreto Ministerial nobo pa por sigui...
Cu e tema di igualdad di genero pa hende muhe y hende homber; Ayera...
Ayera na centro di bario y deporte Dakota a tuma luga Expo-Feria di Dia Internacional di Hende Muhe unda comunidad a yega hunto pa...
Vice-presidente di RvS a discuti situacion politico-administrativo na Aruba cu Gobernador
Vice-presidente di Raad van State, señor Thom de Graaf, actualmente ta na Aruba pa un bishita di trabao. Riba diamars 1 di maart 2022...
Comision Celebracion Dianan Nacional ta informa: Nos Escudo ta un di Aruba su prome...
Comision Celebracion Dianan Nacional (CCDN) bou auspicio di Ministerio di Cultura ta uni cu Departamento di Cultura Aruba (DCA) cu tin den su puntonan...
Arte y su importancia pa muchanan
Arte ta un lenguahe cu ta aumenta capacidad di expresion di muchanan a traves di diferente elementonan; di e forma ey, creatividad y imaginacion...
Durante su biahe na Hulanda: Minister Xiomara Maduro a reuni riba e trabaonan cu...
Riba su agenda di biahe di trabao na Hulanda, Minister Maduro a reuni tambe riba e tereno financiero. Manera nos tur sa Aruba tambe...
Banco Central di Aruba: Confiansa di negoshi a keda optimista den di cuater trimester...
Resultado pa e di cuater trimester di 2021 Banco Central di Aruba (BCA) a conclui e encuesta di percepcion di negoshi pa e di cuater...


text:
Mr. Fingal na SPO Santa Cruz durante un entrevista cu masnoticia.com a splice su persona hunto cu mr. Lopez ta duna e vak di cuido di mata na tanto klas 1,2, y 3. Pa loke ta haci cu e muchanan di 1ste klas ta cuminsa cu e parti basico di planta simiya, e prome parti ta cuminsa coba e buraco riba e tereno cu tin na e scol.
Tambe tin pochi unda ey den tambe ta cuminsa cu e prome parti di plantacion. E intencion di e vak ta pa e muchanan siña mas tocante di e cuido di mata plantacion. Tin diferente di mata cu ta planta, bonchi, yambo promente pica y comcomber chikito. Mr Fingal ta contento cu e cosecha cu e muchanan ta haci y awor cu tin basta pica ta ofrece loke tin na e comunidad.
Segun e proyecto cu nos ta bezig cu 1 aña caba y e rendimento di nos trabou y no ta algo cu a bay facil, mester a cera tur e hekwerk y haci instalacionnan pa tuberia pa awa pasa y awor aki nos di SPO ta cla pa ofrece comunidad nos productonan. Cada biaha nos ta bay keda varia nos productonan y e muchanan ta mira e fruto di nan trabou y ta hopo imporante pa nan mira kico ta pasa cu e berduranan. Awendia nos ta importa pero tin cosnan cu nos mes por planta na nos cas.


text: Diasabra den careda di 5 or mainta poco pabou di e rotonde na Pos Chikito caminda principal a sucede un accidente basta fuerte. Patruyanan cu urgencia a presenta na e sitio debi cu un auto a bolter. A topa cu un auto riba su dak y un nissan silvia kibra den e mondi. Prome cu e accidente a sucede un testigo ta comenta na autoridad cu ambos auto tabata biniendo pariba riba un velocidad halto, y aki e auto a brake debi na trafico contrario y pone cu e silvia a bin dal basta duro su tras y pone e auto bolter. A resulta cu e chauffeur di e silvia no tin ningun documento di e auto ni rijbewijs. Ambulance a presenta pa atende cu esnan herida.